title: Dadeus Grings

text: Dadeus Grings (s. 7. syyskuuta 1936 Porto Alegre) on brasilialainen roomalaiskatolinen arkkipiispa. Hänet vihki papiksi Porto Alegren arkkihiippakuntaan Antonio Samorè 23. joulukuuta 1961, ja hänet nimitettiin São João da Boa Vistan hiippakunnan piispaksi 23. tammikuuta 1991. Tomás Vaquero konsekroi hänet 15. maaliskuuta Alfredo Vicente Schererin ja Aloísio Sinésio Bohnin avustamana.


title: Dadeus Grings

text: Grings sai 12. huhtikuuta 2000 nimityksen Porto Alegren koadjuuttoriarkkipiispaksi, ja 7. helmikuuta 2001 hänestä tuli sen arkkipiispa.


title: Tomás Vaquero

text: Tomás Vaquero (26. maaliskuuta 1914 – 2. elokuuta 1992) oli brasilialainen roomalaiskatolinen piispa. Hänet vihittiin papiksi 12. joulukuuta 1941 ja nimitettiin São João da Boa Vistan hiippakunnan piispaksi 2. heinäkuuta 1963. Paulo de Tarso Campos konsekroi hänet 15. elokuuta Agnelo Rossin ja José Varanin avustamana.


title: Tomás Vaquero

text: Vaquero osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 23. tammikuuta 1991.


title: José Varani

text: José Varani (14. lokakuuta 1915 – 24. kesäkuuta 1990) oli brasilialainen roomalaiskatolinen piispa. Hänet vihittiin papiksi Jaboticabalin hiippakuntaan 23. joulukuuta 1939 ja nimitettiin sen koadjuuttoripiispaksi sekä Altavan titulaaripiispaksi 27. elokuuta 1950. Piispaksi vihkiminen seurasi 1. marraskuuta. Pääkonsekraattorina toimi Augusto Álvaro da Silva, jota avustivat Manoel da Silveira d'Elboux ja Gabriel Paulino Bueno Couto.


title: José Varani

text: Varanista tuli Jaboticabalin piispa 7. helmikuuta 1961, ja hän toimi tässä virassa, kunnes erosi 7. kesäkuuta 1981. Hän osallistui Vatikaanin toiseen kirkolliskokoukseen.


title: Bernardo José Bueno Miele

text: Bernardo José Bueno Miele (10. syyskuuta 1923 – 22. joulukuuta 1981) oli brasilialainen roomalaiskatolinen arkkipiispa. Hänet vihittiin papiksi 8. joulukuuta 1950 ja nimitettiin Campinasin arkkihiippakunnan vihkipiispaksi sekä Bararusin titulaaripiispaksi 22. marraskuuta 1962. Hänet konsekroi piispaksi Antônio Maria Alves de Siqueiran ja Agnelo Rossin avustama Paulo de Tarso Campos 10. helmikuuta 1963.


title: Bernardo José Bueno Miele

text: Bueno Miele sai 25. tammikuuta 1967 nimitykset Ribeirão Preton arkkihiippakunnan koadjuuttoriarkkipiispaksi ja Uppennan titulaariarkkipiispaksi. Hänestä tuli Ribeirão Preton arkkipiispa 12. heinäkuuta 1972, ja hän kuoli virassa 58-vuotiaana. Hän osallistui Vatikaanin toiseen kirkolliskokoukseen.


title: Atlético de Rafaela

text: Asociación Mutual Social y Deportiva Atlético de Rafaela on argentiinalainen jalkapalloseura, joka pelaa tällä hetkellä Argentiinan pääsarjassa. Seura tunnetaan paremmin nimellä Atlético de Rafaela. Se on perustettu 13. tammikuuta 1907.


title: Atlético de Rafaela

text: Joukkue perustettiin Rafaelan kaupungissa Santa Fe Provincessa 1907 nimellä Club Atlético de Rafaela. Nimi muutettiin vuonna 1915 Club Atlético de Rafaelaksi. Vuonna 1988 nimeksi tuli nykyinen nimi Asociación Mutual Social y Deportiva Atlético de Rafaela.


title: Atlético de Rafaela

text: Joukkue nousi Argentiinan 1.divisioonaan vuonna 2003 pelattuaan 14 vuotta 2. divisioonassa. Vierailu pääsarjatasolla jäi kuitenkin lyhyeksi, koska seura putosi takaisin 2.divisioonaan heti ensimmäisen kauden päätteeksi. 2009 seura oli taas lähellä nousua takaisin 1.divisioonaan, mutta nousu toteutui vasta toukokuussa 2011.


title: José Antônio Peruzzo

text: José Antônio Peruzzo (s. 19. huhtikuuta 1960 Cascavel) on brasilialainen roomalaiskatolinen piispa. Hänet vihittiin papiksi Cascavelin arkkihiippakuntaan 22. joulukuuta 1985 ja nimitettiin Palmas-Francisco Beltrãon hiippakunnan piispaksi 24. elokuuta 2005. Piispaksi vihkiminen seurasi 23. marraskuuta. Pääkonsekraattorina toimi Armando Círio, jota avustivat Lúcio Ignácio Baumgaertner ja Agostinho José Sartori.


title: Jani Kääriä

text: Jani Petteri Kääriä (s. 24. joulukuuta 1969), taiteilijanimeltään "Kaaria", on suomalainen taidemusiikin säveltäjä.


title: Jani Kääriä

text: Kääriä on opiskellut Sibelius-Akatemiassa Eero Hämeenniemen, Anders Eliassonin ja Kaija Saariahon johdolla, ja University of Miamissa Dennis Kamin johdolla. Lisäksi hän on opiskellut Magnus Lindbergin ja Anders Hillborgin mestarikursseilla. Vuonna 1998 Kääriä sai ainutkertaisen Einojuhani Rautavaara -stipendin.


title: Jani Kääriä

text: Kääriän tärkein teos on Suomen Kansallisoopperan tilaama modernissa ympäristössä tapahtuva muinaisegyptiaiheinen "Osiris"-ooppera, jonka synopsiksen laatijana ja puolilibretistinä hän oli, ja jonka kantaesitys oli vuonna 2003 yhteistyössä Musica Novan kanssa. Hän on säveltänyt orkesterimusiikkia, muun muassa Ylen tilauksesta syntyneen orkesteriteoksen "Per-Djet". Sen kantaesitys oli 2002 Radion sinfoniaorkesterin toisessa 75-vuotisjuhlakonsertissa. Lisäksi hän on säveltänyt sellokonserton (2012, kantaesitys 2019), 4 kuoroteosta, lukuisia kamarimusiikkiteoksia ja teoksia sooloinstrumenteille.


title: Jani Kääriä

text: Kääriä on sanonut olevansa maailman ensimmäinen säveltäjä, joka on säveltänyt muinaisegyptiläistä uskontoa "a cappella" kuoromusiikiksi. (Egyptian book of the Dead)Vuonna 2007, 2013, ja lopulta vuonna 2015 hän kehitti aiheen oopperalibretosta ¨Tutankhamun¨. Libretto aiheesta on englanniksi, mutta myös suomeksi nimellä Tutankhamon. Musiikillisesti hänen kirjoittamansa libretto antaa monipuolisia mahdollisuuksia lyyriseen muotoilevaan ilmaisuun, jossa hengellinen temaattisuus on kauaskantoista. Jani Kääriä on asunut USA:ssa ja matkustellut ja asunut lyhyitä aikoja Egyptissä vuodesta 2001, ja tietää hyvin että tieteellisestikin aihe on kansainvälisesti englannin kielinen, ja suomenkielinen huomioimalla tämän.


title: Jani Kääriä

text: Sävellystyylissään hän on kehittänyt oman harmonisen tekniikkansa, jossa kolmekin tonaalista tasoa voi esiintyä pyramidimaisesti päällekkäin kehittäen dissonansseja. Tällä tavalla hänen musiikkinsa voi kuulostaa romanttiselta ja modernilta samanaikaisesti.


title: Clóvis Frainer

text: Clóvis Frainer (23. maaliskuuta 1931 – 4. huhtikuuta 2017 Caxias do Sul) oli brasilialainen roomalaiskatolinen arkkipiispa. Hänet vihki kapusiinien papiksi Alfredo Vicente Scherer 27. maaliskuuta 1955, ja hänet nimitettiin Coximin prelaatiksi 3. tammikuuta 1978. Piispaksi vihkiminen seurasi 9. huhtikuuta. Pääkonsekraattorina toimi Carmine Rocco, jota avustivat Benedito Zorzi ja Antônio Barbosa.


title: Clóvis Frainer

text: Frainer sai 5. tammikuuta 1985 nimityksen Manausin sekä 22. toukokuuta 1991 Juiz de Foran arkkihiippakunnan arkkipiispaksi, jonka tehtävistä hän erosi 28. marraskuuta 2001.


title: Risakkaat

text: Risakkaat ("Inocybe") on helttasienisuku. Risakkaat ovat yleensä ruskealakkisia ja pienehköjä. Ne ovat yleisiä ja runsaita kesästä loppusyksyyn koko Suomessa. Hyviä kasvupaikkoja ovat muun muassa vanhat, sammaloituneet nurmet.


title: Risakkaat

text: Eräät risakkaat sisältävät muskariini-nimistä hermomyrkkyä, joka aiheuttaa muun muassa ohi menevää pahoinvointia ja hikoilua. Sienten tiedetään aiheuttaneen ainakin yhden kuolemantapauksen. Risakkaita on vaikea sekoittaa ruokasieniin, mutta lapsia ne voivat houkutella.


title: Risakkaat

text: Risakkaat ovat herkkiä ympäristön muutoksille, ja kolme niistä onkin luokiteltu erittäin uhanalaisiksi. Esimerkiksi niille sopivat kasvupaikat ovat vähentyneet maatalouden muuttuessa. Jotkut risakkaat ovat olleet riippuvaisia kalkkipölystä ja menestyneet sen tuottajan ollessa lähistöllä, mutta tällaiset luokitellaan pikemminkin satunnaisiksi tulokkaiksi.


title: Risakkaat

text: Risakkaat voi helpoiten sekoittaa tympösiin ("Hebeloma") tai seitikkeihin ("Cortinarius").


title: Antonio Racelis Rañola

text: Antonio Racelis Rañola (s. 16. toukokuuta 1932) on filippiiniläinen roomalaiskatolinen piispa. Hänet vihittiin papiksi Lucenan hiippakuntaan 26. maaliskuuta 1956 ja nimitettiin Cebun arkkihiippakunnan vihkipiispaksi sekä Claternaen titulaaripiispaksi 24. helmikuuta 1990. Piispaksi vihkiminen seurasi 4. huhtikuuta. Pääkonsekraattorina toimi Bruno Torpigliani, jota avustivat Ruben T. Profugo ja Angel N. Lagdameo.


title: Antonio Racelis Rañola

text: Rañola erosi tehtävistään vihkipiispana 2. lokakuuta 2003.


title: Nukkumatti (animaatio)

text: Nukkumatti (saks. "Unser Sandmännchen" tai "Sandmännchen") on alkujaan itäsaksalainen, lapsille suunnattu nukkeanimaatiosarja. Sarjassa esiintyy Nukkumatti-satuhahmo, joka on esitetty pienenä, valkopartaisena miehenä, jolla on päässään piippalakki. Jokaisen jakson lopussa Nukkumatti heittää kameraa kohti unihiekkaa vaivuttaakseen lapset uneen, ja sarjan katsominen onkin monissa saksankielisissä maissa edelleen eräänlainen nukkumaanmenorituaali pikkulapsille.


title: Nukkumatti (animaatio)

text: Sarjaa on esitetty Saksassa vuodesta 1959 alkaen. Vuoteen 1991 saakka Nukkumatti esiintyi kuitenkin useammassa kuin yhdessä televisiosarjassa, sillä sekä Itä- että Länsi-Saksassa oli oma ohjelmansa Nukkumatille. Itä-Saksan televisiossa ("Deutscher Fernsehfunk") Nukkumatti esiintyi nimellä "Unser Sandmännchen" ja Länsi-Saksan televisiossa (ARD) nimellä "Sandmännchen". Saksan jälleenyhdistymisen jälkeen ARD on kuitenkin jatkanut itäsaksalaisen Nukkumatin tuottamista, ja Nukkumatti tunnetaankin lähinnä Itä-Saksassa tuotetusta versiosta.


title: Nukkumatti (animaatio)

text: Suomessa Nukkumatti on esiintynyt televisiossa vuodesta 1973 alkaen. Parhaiten hahmo muistetaan aloitus- ja lopetusnumerona lastenohjelma Pikku Kakkosesta, jossa Nukkumatti esiintyi yli kolmekymmentä vuotta aina 2000-luvun ensimmäiselle vuosikymmenelle asti.


title: Nukkumatti (animaatio)

text: Nykyisin tunnettu Nukkumatti sai alkunsa, kun Itä-Saksan televisiossa (DFF) saatiin kuulla, että Länsi-Berliinin yleisradiossa (SFB) suunnitellaan lastenohjelmaa, jossa esiintyisi Nukkumatti. Seurauksena oli pikainen suunnittelu- ja tuotantoprosessi, jonka tavoitteena oli saada Itä-Saksan oma Nukkumatti valmiiksi ennen Länsi-Saksan version valmistumista. Animaatiossa esiintyvän nuken suunnitteli Gerhard Behrendt, kun taas kulissit ja Nukkumatin lukuisat ajoneuvot suunnitteli Harald Serowski. Eron tekemiseksi Länsi-Saksan Nukkumattiin Itä-Saksan versiosta käytettiin nimeä "Unser Sandmännchen" (Meidän Nukkumatti). Ensimmäistä kertaa Nukkumatti esiintyi Itä-Saksan televisiossa 22. marraskuuta 1959, vain hieman yli viikko ennen Länsi-Saksan Nukkumatin ensiesiintymistä. Nukkumatista tuli hyvin pian kulttihahmo, jota seurattiin joka ilta kello 18.55.


title: Nukkumatti (animaatio)

text: Sarjaa varten laadittiin myös myöhemmin kuuluisaksi tullut tunnusmusiikki ("Das Sandmann-Lied"). Kiireisen valmistusprosessin vuoksi laulun säveltäjä Wolfgang Richter joutui väitetysti kuuntelemaan Walter Krumbachin laatiman tekstin puhelimessa saneltuna, ja myös valmiin melodian hän sävelsi tekstille vain yhden illan aikana. Laulu tunnetaan edelleen laajalti saksankielisissä maissa.


title: Nukkumatti (animaatio)

text: Nukkumatti-hahmo perustui löyhästi tanskalaisen lastenkirjailija Hans Christian Andersenin (1805–1875) satuun "Ole Lukøje" (Ole Silmänsulkija). Hahmolle lisättiin kuitenkin monia täysin uusia ominaisuuksia: esimerkiksi unihiekka, jota Nukkumatti heittää jokaisen jakson lopuksi. Nukkumatti liitettiin osaksi "Iltatervehdystä" ("Abendgrüß"), jota oli lähetetty Itä-Saksan televisiossa jo vuoden 1958 lokakuusta alkaen. Alusta alkaen oli ohjelmaa suunniteltu levitettäväksi myös Itä-Saksan ulkopuolelle, ja sitä näytettiinkin muun muassa Suomessa, Tanskassa ja Ruotsissa jo varhaisessa vaiheessa. Lisäksi sarjaa pyrittiin viemään arabimaihin sekä ”solidaarisuuslahjana” Vietnamiin.


title: Nukkumatti (animaatio)

text: Animaation tekeminen oli tarkkaa työtä, sillä yhden kaksiminuuttisen jakson kuvaamiseen saattoi kulua aikaa kolmekin kuukautta. Myös kulissien ja Nukkumatin lukuisten ajoneuvojen suunnittelu vei aikaa. Jos Nukkumatti esimerkiksi matkusti hevosen vetämillä kärryillä, oli tekijöiden aluksi tutustuttava hevosen liikkeisiin, jotta liikkeestä saataisiin mahdollisimman uskottavan näköistä. Useimmiten käytössä oli kuitenkin mahdollisimman moderneja kulkuneuvoja, ja Nukkumatti saikin testattavakseen muun muassa uusimmat junamallit sekä Berliinin metron. Avaruudessa Nukkumatti vieraili avaruussukkulallaan jo vuonna 1961. Erityisen suosittu Nukkumatin kulkuneuvoista oli avomallinen Trabant, joka oli myös Harald Serowskin käsialaa.


title: Nukkumatti (animaatio)

text: Nukkumatti on mielletty aika ajoin kiinteäksi osaksi DDR:n propagandaa, vaikka ohjelmassa käsiteltiin useimmiten varsin yleismaailmallisia aiheita. Nukkumatin taustalla nähtiin kuitenkin usein itäsaksalaisia maisemia, ja vierailipa hahmo joskus kommunistisen puolueen juhlissakin, vaikka polittinen propaganda ei ollutkaan ohjelman varsinaisena tehtävänä. Nukkumatti myös matkaili ohjelmassa paljon ympäri maailmaa, mutta kapitalistisissa länsimaissa tämän ei Itä-Saksan aikana koskaan nähty vierailevan.


title: Nukkumatti (animaatio)

text: Saksan jälleenyhdistymisen seurauksena Itä-Saksan televisio lopetti toimintansa vuoden 1991 lopussa, jolloin myös Itä-Saksan Nukkumatti poistui televisiolähetyksistä. Saksalaiset katsojat kuitenkin vastustivat äänekkäästi Nukkumatin lakkauttamista, mikä vaikutti siihen, että Nukkumatti palasi pian televisioon. Vuonna 1992 perustettiin Sandmannstudio Trickfilm GmbH jatkamaan Nukkumatin tuottamista.


title: Nukkumatti (animaatio)

text: Vuoden 1973 keväällä Suomen Yleisradion TV2:lla alkoi "Iltasatu"-niminen lastenohjelma, jonka yhteyteen liitettiin itäsaksalainen "Nukkumatti"-animaatio. Unihiekkaa heittävä Nukkumatti vakiinnuttikin pian paikkansa myös suomalaisten lasten nukkumaanmenorituaalina, ja Pikku Kakkosen aloittaessa TV2:lla vuonna 1977 Nukkumatti siirtyi kehystämään Pikku Kakkosen lähetyksiä. Nukkumatti seikkaili aina ohjelman alussa ja lopussa. Suomessa esitettyyn Nukkumattiin laadittiin alkuperäisen saksalaisen laulun tilalle täysin uusi "Unihiekkaa"-laulu, jonka sävelsi ja sanoitti Jukka Siikavire vuonna 1972.


title: Nukkumatti (animaatio)

text: Maailmanmatkoillaan Nukkumatti on sarjassa ehtinyt vierailla myös Suomessa 1980-luvun alussa esitetyissä jaksoissa, jotka käsikirjoitti Taina Repo. Gerhard Behrendt pyysi henkilökohtaisesti Repoa käsikirjoittamaan kaksi Suomeen sijoittuvaa jaksoa, joista toinen sijoittuisi talviaikaan ja toinen kesäaikaan. Suomijaksoissa Nukkumatti nähtiin hiihtämässä porojen keskellä sekä melomassa kajakilla Lapin puroissa.


title: Nukkumatti (animaatio)

text: Nukkumatti esiintyi TV2:lla 32 vuotta, minkä jälkeen sarja jäi Suomessa tauolle 2000-luvun ensimmäisellä vuosikymmenellä. Suomalaiseen televisioon Nukkumatti palasi kaupallisen MTV Juniorin lähetyksissä vuoden 2010 kesällä.


title: Isanosaurus

text: Isanosaurus (nimen merkitys: "Isanin lisko") oli sauropodeihin kuulunut kasvinsyöjädinosaurussuku. Sukuun kuuluu yksi laji, tyyppilaji "I. attavipachi". "Isanosaurus" eli 216–199 miljoonaa vuotta sitten myöhäistriaskaudella, mikä tekee siitä yhden ensimmäisistä tunnetuista sauropodeista. "Isanosauruksen" fossiileja on löydetty Thaimaasta.


title: Isanosaurus

text: "Isanosaurus" tarkoittaa "Isanin liskoa". Nimi viittaa sen löytöpaikkaan koillis-Thaimaassa. Tyyppilaji "I. attavipachi" on nimetty P. Attavipachin kunniaksi, huomattavasta tuestaan Thaimaan paleontologiselle tutkimukselle.


title: Isanosaurus

text: "Isanosauruksen" pituus oli arviolta noin 6,5 metriä. On melko varmaa, että "Isanosaurus" saattoi kasvaa melko paljon suuremmaksi kuin 6,5-metriseksi, jonka arvioidaan olleen holotyypin yksilön pituus. "Isanosaurus" oli yksi pienimmistä sauropodeista.


title: Isanosaurus

text: "Isanosauruksella" oli todennäköisesti pieni pää ja lusikan muotoiset hampaat lehtien jyrsimiseen. "Isanosaurus" käveli neljällä jalalla, mutta luultavasti pystyi nousemaan takajaloilleen ylettyäkseen korkealla oleviin oksiin. "Isanosauruksen" on huomattu olleen yksi ensimmäisistä dinosauruksista, jotka sopeutuivat yksinomaan neljällä jalalla liikkumisen muotoon. Todiste nelijalkaisesta asennosta tulee reisiluusta, joka on "Isanosauruksella" suora, kun taas tunnetuilla sauropodomorfisuvuilla, jotka olivat ainakin osittain kaksijalkaisia, reisiluu on aina kaareva.


title: Isanosaurus

text: Muiden sauropodien tavoin, joiden fossiloituneet jäljet osoittavat niiden liikkuneen ryhminä, "Isanosaurus" saattoi elää perheryhmissä tai laumoina turvallisuuden vuoksi.


title: Isanosaurus

text: "Isanosaurus" löydettiin Isanin alueelta Thaimaassa. Jäänteet ovat valitettavasti epätäydelliset ja sisältävät vain muutamia selkänikamia, kylkiluita, 65 senttimetrin pituisen reisiluun vasemmasta jalasta, oikean rintalastan ja lapaluun. Niidenkin pohjalta tutkijat pystyvät päättelemään paljon "Isanosauruksesta" vertaamalla sitä lähisukulaisiin.


title: Isanosaurus

text: On melko turvallista olettaa, että "Isanosauruksen" holotyypin jäänteet kuuluvat nuorelle yksilölle, tai vanhalle esiaikuiselle yksilölle.


title: Alick Banda

text: Alick Banda (s. 15. marraskuuta 1963) on sambialainen roomalaiskatolinen piispa. Hänet vihittiin papiksi Ndolan hiippakuntaan 7. elokuuta 1994 ja nimitettiin Solwezin hiippakunnan piispaksi 30. toukokuuta 2007. Piispaksi vihkiminen seurasi 29. heinäkuuta. Pääkonsekraattorina toimi Nicolas Girasoli, jota avustivat Telesphore George Mpundu ja Noel Charles O'Regan.


title: Alick Banda

text: 13. marraskuuta 2009 Banda sai nimityksen Ndolan koadjuuttoripiispaksi, ja 16. tammikuuta 2010 hänestä tuli sen piispa.


title: Toribio Ticona Porco

text: Toribio Ticona Porco (s. 25. huhtikuuta 1937) on bolivialainen roomalaiskatolinen piispa. Hänet vihittiin papiksi Potosín hiippakuntaan 29. tammikuuta 1967 ja nimitettiin sen vihkipiispaksi sekä Timicin titulaaripiispaksi 5. huhtikuuta 1986. Piispaksi vihkiminen seurasi 31. toukokuuta. Pääkonsekraattorina toimi Santos Abril y Castelló, jota avustivat Edmundo Luis Flavio Abastoflor Montero ja Jesús Agustín López de Lama.


title: Toribio Ticona Porco

text: Ticona Porco sai 4. kesäkuuta 1992 nimityksen Corocoron territoriaalisen prelatuurin prelaatiksi.


title: Markku Nieminen

text: Markku Nieminen -nimisiä henkilöitä ovat:


title: Przemysław Niemiec

text: Przemysław Krzysztof Niemiec (s. 11. huhtikuuta 1980 Oświęcim) on puolalainen maantiepyöräilijä. Hän kilpaili Amore & Vita -joukkueessa 2001–2003, Miche-tallissa 2004–2010 ja Lampre / UAE Team Emirates -joukkueessa ammattilaisuransa loppuun 2011−2018.


title: Przemysław Niemiec

text: Niemiec voitti Lagos de Covadongaan päättyneen, vuoristossa ajetun 15. etapin Espanjan ympäriajossa 2014.


title: Przemysław Niemiec

text: Lähteet: Cycling Archives,


title: Suomen Urheilukuninkuuskilpailut 1902

text: Suomen urheilukuninkuudesta kilpailtiin ensimmäisen kerran Helsingissä 3. elokuuta 1902. Näissä Ponnistuksen järjestämissä kymmenottelukilpailuissa käytettiin karsintajärjestelmää, jossa ensimmäisen lajin 10 parasta pääsi jatkamaan ja tämän jälkeen kussakin lajissa viimeiseksi jäänyt putosi kilpailusta, kunnes mukana oli enää kaksi urheilijaa, jotka ratkaisivat mestaruuden painiotteluissa.


title: Suomen Urheilukuninkuuskilpailut 1902

text: Lajit järjestyksessä: Pituus, keihäs, 100 m, kolmiloikka, kuula, 250 m kävely, korkeus, kiekko, aitajuoksu (40 m edestakaisin) ja paini. Hyppy- ja heittolajit suoritettiin molemmilla käsillä/jaloilla.


title: Tarharengaskehrääjä

text: Tarharengaskehrääjä ("Malacosoma neustria") on Suomessa erittäin harvoin tavattu, kookas, mutta väritykseltään vaatimaton yöperhonen. Suuressa osassa esiintymisaluettaan se on yleinen ja huomattava hedelmäpuiden tuholainen.


title: Tarharengaskehrääjä

text: Tarharengaskehrääjästä on kaksi erilaista värimuotoa, ja lajin koiraat karvakehrääjille tyypilliseen tapaan eroavat ulkonäöltään naaraista. Molemmilla sukupuolilla siiven ulkosyrjä on vaaleiden ja tummien siipiripsien kirjoma. Koiraan etusiiven poikki kulkee vaalealla muodolla kaksi ruskeaa, tummalla muodolla kaksi kellertävää, ohutta poikkiviirua, joista molemmat päättyvät siiven takareunaan. Värimuodosta riippuen takasiipi on joko tasaisen kellertävä tai punaruskea. Naaraan etusiiven poikki kulkee kaksi kapeaa, vaaleaa poikkijuovaa, joiden väliin jää vaalealla muodolla leveä, punertavan ruskea vyö ja tummalla muodolla muuta siipeä tummemman ruskea vyö. Poikkijuova tekee pienen mutkan sisäänpäin ennen siiven etureunaa. Naaraan takasiiven tyviosa on muuta siipeä vaaleampi riippumatta siitä, onko takasiipi kellertävä vai ruskea. Koiraan tuntosarvet ovat selvästi kaksoiskampamaiset. Siipiväli on koiraalla 26–33 mm ja naaraalla 34–42 mm.


title: Tarharengaskehrääjä

text:
Etenkin tumma naaras muistuttaa yleisempää niittyrengaskehrääjää ("Malacosoma castrense").
Tarharengaskehrääjää tavataan Pohjois-Afrikasta Keski-Euroopan poikki Etelä-Siperiaan ja aina Koreaan ja Japaniin saakka. Eteläisessä Baltiassa se voi olla vielä melko yleinen, mutta harvinaistuu nopeasti pohjoista kohti. Pohjoismaissa levinneisyys kattaa lähinnä Tanskan, sekä Ruotsin ja Norjan eteläosat. Viron Saarenmaalla se on yleinen. Pohjoismaissa ja Virossa levinneisyys painottuu rannikoille ja saarille. Vuosittaiset kannanvaihtelut ovat suuria, ja lämpiminä kesinä tarharengaskehrääjällä on taipumusta levitä alueille, joilta se myöhemmin kylmien ja sateisien kesien seurauksena häviää. Suomessa laji on hyvin harvinainen harhailija, jonka havainnot rajoittuvat läntisen Uudenmaan ja eteläisen Varsinais-Suomen rannikolle sekä saaristoon. Joinakin vuosina sitä ei tavata lainkaan. Suomesta perhosia on tavattu lähinnä heinäkuussa. Varsinaisella elinalueellaan se lentää heinäkuun alusta elokuulle.


title: Tarharengaskehrääjä

text: Tarharengaskehrääjä elää kuivilla, avoimilla ja lämpimillä paikoilla. Sitä tavataan myös hedelmätarhoissa, puistoissa ja metsänreunoilla. Esiintyessään runsaana se voi muodostua hedelmäviljelysten ja puutarhojen tuholaiseksi, mutta maatalouden muutokset ovat tehneet siitä aiempaa harvinaisemman. Perhoset aloittavat lennon alkuyöstä, ja lämpimällä ilmalla se jatkuu aamuyöhön saakka. Koiras lentää harvoin myös päivällä. Koiraita lentää valojen luokse, mutta naaraita vain harvoin. Naaras munii 150–300 munaa, jotka se asettaa noin 15 mm:n pituisiksi, kasvin vartta spiraalimaisesti kiertäviksi ryhmiksi. Munat talvehtivat.


title: Tarharengaskehrääjä

text: Toukat kuoriutuvat huhti-toukokuun vaihteessa, ja vastakuoriutunut toukka voi selvitä jopa yli kuukauden ilman ravintoa. Toukat elävät suuren osan kehityksestään ryhminä, kasvillisuuteen rakentamansa seittipesän suojissa. Pesä on kookas ja helppo nähdä kauempaakin. Vasta viimeisen nahanluonnin jälkeen toukat erkanevat toisistaan. Toukat ovat täysikasvuisia kesäkuun lopulla ja koteloituvat lehtien väliin tai kuorenrakoon rakentamansa kotelokopan sisään. Toukka erittää kopan sisään kirkasta nestettä, joka kuivuu kellertäväksi jauheeksi.


title: Tarharengaskehrääjä

text: Toukka on lehtipuilla ja -pensailla elävä polyfagi.


title: Franz Josef Kuhnle

text: Franz Josef Kuhnle (s. 27. huhtikuuta 1926 Ravensburg) on saksalainen roomalaiskatolinen piispa. Hänet vihittiin papiksi Rottenburgin hiippakuntaan 20. heinäkuuta 1952 ja nimitettiin sen vihkipiispaksi sekä Sorresin titulaaripiispaksi 13. lokakuuta 1976. Piispaksi vihkiminen seurasi 27. marraskuuta. Pääkonsekraattorina toimi Georg Moser, jota avustivat Carl Joseph Leiprecht ja Anton Herre.


title: Franz Josef Kuhnle

text: 18. tammikuuta 1978 Rottenburgin hiippakunta vaihtoi nimensä Rottenburg-Stuttgartiksi. Kuhnle erosi vihkipiispan tehtävistä 7. marraskuuta 1990.


title: Jalkapallon seurajoukkueiden maailmanmestaruuskilpailut 2011

text: Vuoden 2011 seurajoukkueiden maailmanmestaruuskilpailut pelattiin Japanissa 8.–18. joulukuuta 2011 ja ne olivat järjestykseltään kahdeksannet. Japani isännöi kilpailut kahden vuoden tauon jälkeen, vuosien 2009 ja 2010 kilpailut pelattiin Yhdistyneissä Arabiemiirikunnissa.


text: Ottelukaupunkeina toimivat Toyota ja Jokohama.


text: Turnauksen arvonta suoritettiin 17. marraskuuta 2011 Nagoyassa, Japanissa.


text: Jos ottelu päättyy tasatulokseen normaalin peliajan jälkeen:


text: "Kellonajat paikallista-aikaa (UTC+9)."


title: Luumukehrääjä

text: Luumukehrääjä ("Odonestis pruni") on kookas, oranssinruskea yöperhoslaji. Se on Euroopassa eteläinen laji, jota on tavattu Suomesta vain muutaman kerran.


title: Luumukehrääjä

text: Luumukehrääjä on lämpimän oranssinruskea, kookas perhonen, jonka naaras on selvästi koirasta kookkaampia ja rotevaruumiisempi. Etusiipien poikki kulkee kaksi tummanharmaata poikkiviirua, ja siiven kärkiosassa erottuu heikosti punaruskea aaltoviiru. Siiven keskellä on valkoinen, ohuelti tummareunainen ja muodoltaan pyöreä keskitäplä. Naaraan etusiiven kärki on hieman ulkoneva ja siiven ulkosyrjä aaltoileva. Koiraan siiven reuna on suora. Takasiivet ovat jokseenkin yksivärisen oranssinruskeat. Ruumis on tukeva, kauttaaltaan karvainen ja siipien tapaan oranssi. Huulirihmat ovat pitkät mikä tekee päästä pitkänomaisen. Koiraan tuntosarvet ovat naaraan tuntosarvia leveämmin sulkamaiset.


title: Luumukehrääjä

text: Lajin levinneisyys ulottuu Espanjasta Etelä- ja Keski-Euroopan poikki Baltiaan ja jatkuu idässä Venäjän ja Keski-Aasian poikki Japaniin, Himalajalle ja Intiaan asti. Pohjoismaissa se on tavattu vain Tanskan Bornholmista vuonna 1954 ja Suomesta muutamia kertoja. Suuressa osassa Länsi-Eurooppaa luumukehrääjä on hävinnyt 1950-luvun jälkeen. Suomessa luumukehrääjä on erittäin harvinainen harhailija, jota on tavattu alle 20 kertaa Etelä-Karjalan ja itäisen Uudenmaan rannikkoseudulta, ensimmäisen kerran vuonna 1999. Kaikki suomalaiset yksilöt on tavattu elo-syyskuun vaihteessa Virolahdelta Pernajaan ulottuvalta alueelta. Etelämpänä Euroopassa se lentää kahtena sukupolvena ensin touko-kesäkuussa ja uudelleen elo-syyskuussa.


title: Luumukehrääjä

text: Luumukehrääjä elää lehtimetsissä, pensaikkoisilla niityillä ja hedelmätarhoissa. Molemmat sukupuolet lentävät yöllä, ja koiraita tulee valolle, naaraita hyvin harvoin. Nopea parittelu tapahtuu aamuyöllä ja paritellut naaras munii noin 300 munaa yksittäin tai pieninä ryhminä puiden oksille ja lehdille. Toukat kuoriutuvat pari viikkoa myöhemmin ja kasvavat noin 30 mm pituisiksi ennen talvehtimistaan. Toukka talvehtii silkistä rakentamansa kotelon sisällä ja aktivoituu uudelleen keväällä. Talvehtimisen jälkeen toukka on aktiivinen öisin ja viettää piilottelevaa elämää. Täysikasvuinen toukka koteloituu oksistoon rakentamansa kotelokopan sisään. Kotelovaihe kestää kolmesta neljään viikkoa.


title: Luumukehrääjä

text: Toukka syö monien lehtipuiden lehtiä, aivan erityisesti kuitenkin kirsikoita ("Prunus") ja muita hedelmäpuita.


title: Sionistinen työväenpuolue

text: Sionistinen työväenpuolue usein lyhennetty 'Sionisti-Sosialistit' tai 'S.S.' oli juutalainen sosialistinen territorialistinen poliittinen puolue Venäjällä ja Puolassa, jonka perustamiskokous pidettiin Odessassa vuonna 1905. Se syntyi vastarintaliike "Vozrozhdeniesta" vuonna 1904 ja suosi ideaa juutalaisesta territoriaalisesta autonomiasta Palestiinan ulkopuolella. Puolue kuitenkin omisti suurimman osan energiastaan vallankumouksellisiin toimintoihin Venäjällä. Muiden venäläisten vallankumousryhmien, kuten esimerkiksi Narodnikitien, tavoin puolue suhtautui myönteisesti terrorismin käyttöön hallitsevaa valtaa kohtaan. Puolueella oli aktiivinen rooli vuoden 1905 vallankumouksessa.


title: Sionistinen työväenpuolue

text: Seitsemännessä Maailman sionistikongressissa vuonna 1905 WZO virallisesti torjui Ison-Britannian Uganda-ohjelman (ehdotus juutalaisasutuksesta Itä-Afrikassa) terävien keskusteluiden jälkeen. Vastauksena puolue ja muut territorialistit vetäytyivät WZO:sta. Puolue kasvoi nopeasti, ja siitä tulikin toiseksi suurin juutalaisten työväenpuolue heti Bundin jälkeen.


title: Sionistinen työväenpuolue

text: Puolue sulautui yhteen vuonna 1917 Juutalaisten Sosialistisen Työväenpuolueen kanssa ja muodosti Yhdistyneen Juutalaisten Sosialistien Työväenpuolueen.


title: Yleisö

text: Yleisö on joukko ihmisiä, jotka seuraavat esitystä, puhetta tai tapahtumaa. Joskus yleisö myös osallistuu tapahtumaan, esimerkiksi improvisaatioteatteriin.


title: Ignacy Tokarczuk

text: Ignacy Tokarczuk (1. helmikuuta 1918 – 29. joulukuuta 2012) oli puolalainen roomalaiskatolinen arkkipiispa. Hänet vihki papiksi Eugeniusz Baziak 21. kesäkuuta 1942, ja hänet nimitettiin Przemyślin hiippakunnan piispaksi 3. joulukuuta 1965. Piispaksi vihkiminen seurasi 6. helmikuuta 1966. Pääkonsekraattorina toimi Stefan Wyszyński, jota avustivat Wojciech Tomaka ja Stanislaw Jakiel.


title: Ignacy Tokarczuk

text: Przemyśl korotettiin arkkihiippakunnaksi 25. maaliskuuta 1992, mutta Tokarczuk oli jo aiemmin, 2. kesäkuuta 1991, saanut arkkipiispan henkilökohtaisen tittelin. Hän jäi eläkkeelle 17. huhtikuuta 1993.


title: Ignacy Tokarczuk

text: Piispana toimiessaan Tokarczuk rakennutti hiippakuntansa alueelle lukuisia kirkkoja ilman lupaa kommunistiviranomaisilta. Hän tuki Solidaarisuus-liikettä. Hänet otettiin Valkoisen Kotkan ritarikuntaan.


title: Jesús Agustín López de Lama

text: Jesús Agustín López de Lama (s. 25. joulukuuta 1929) on espanjalaissyntyinen, Boliviassa toiminut roomalaiskatolinen piispa. Hänet vihittiin passionistien papiksi 14. maaliskuuta 1954 ja nimitettiin Corocoron prelaatiksi sekä Casae Calanaen titulaaripiispaksi 10. kesäkuuta 1966. Piispaksi vihkiminen seurasi 4. syyskuuta. Pääkonsekraattorina toimi Carmine Rocco, jota avustivat Jorge Manrique Hurtado ja Gennaro Maria Prata Vuolo.


title: Jesús Agustín López de Lama

text: López de Lama erosi titulaaripiispan arvostaan 5. marraskuuta 1977 ja prelaatin tehtävistä 5. syyskuuta 1991.


title: Jan Bagiński

text: Jan Bagiński (s. 31. toukokuuta 1932) on puolalainen roomalaiskatolinen piispa. Hänet vihki papiksi Zdzisław Goliński 17. kesäkuuta 1956, ja hänet nimitettiin Opolen hiippakunnan vihkipiispaksi sekä Tagaratan titulaaripiispaksi 8. heinäkuuta 1985. Piispaksi vihkiminen seurasi 15. elokuuta. Pääkonsekraattorina toimi Józef Glemp, jota avustivat Henryk Roman Gulbinowicz ja Alfons Nossol.


title: Jan Bagiński

text: Bagiński jäi eläkkeelle 14. elokuuta 2009.


title: Alfons Nossol

text: Alfons Nossol (s. 8. elokuuta 1932) on puolalainen roomalaiskatolinen arkkipiispa. Hänet vihki papiksi Franciszek Jop 23. kesäkuuta 1957, ja hänet nimitettiin Opolen hiippakunnan piispaksi 25. kesäkuuta 1977. Piispaksi vihkiminen seurasi 17. elokuuta. Pääkonsekraattorina toimi Stefan Wyszynski, jota avustivat Henryk Roman Gulbinowicz ja Antoni Adamiuk.


title: Alfons Nossol

text: Nossol sai arkkipiispan henkilökohtaisen arvonimen 12. marraskuuta 1999. Hän johti hiippakuntaansa, kunnes jäi eläkkeelle 14. elokuuta 2009.


title: Semjon Dimanštein

text: Semjon (Šimon) Markovitš Dimanštein (, 21. maaliskuuta 1886 Sebež – 25. elokuuta 1938 Kommunarka) oli juutalaissyntyinen neuvostoliittolainen poliitikko.


title: Semjon Dimanštein

text: Semjon Dimanštein syntyi kulkukauppiaan perheeseen ja sai juutalaisen uskonnollisen koulutuksen. Vuonna 1904 hän liittyi Venäjän sosiaalidemokraattiseen työvänpuolueen bolševikkiryhmään. Vuonna 1908 hänet tuomittiin vallankumouksellisesta toiminnasta kuudeksi vuodeksi pakkotyöhön. Vuonna 1913 Dimanštein karkotettiin Irkutskin lääniin, josta hän pakeni ja asettui Pariisiin.


title: Semjon Dimanštein

text: Helmikuun vallankumouksen jälkeen Dimanštein palasi Venäjälle, jossa hän osallistui bolševikkien propagandatyöhön ja lokakuun vallankumoukseen. Vuosina 1918–1919 hän työskenteli kansallisuusasiain kansankomissariaatissa. Dimanštein oli juutalaisasiain komissariaatin johtaja ja juutalaissektioiden keskusbyroon puheenjohtaja. Hän oli perustamassa jiddišinkielistä sanomalehteä ja johti juutalaisten seurakuntien ja järjestöjen lakkauttamista.


title: Semjon Dimanštein

text: Vuodesta 1919 lähtien Dimanštein toimi puoluetyössä Valko-Venäjällä, Keski-Aasiassa ja Ukrainassa. Vuonna 1924 hänestä tuli NKP(b):n keskuskomitean agitproposaston varajohtaja ja vuonna 1929 kansallisuusasiain sektorin johtaja. Dimanštein toimi myös keskuskomitean idän kansojen keskusbyroon sekä Neuvostoliiton toimeenpanevan keskuskomitean pohjoisten kansojen komitean jäsenenä, kansallisuuksien instituutin johtajana ja juutalaisten asutusjärjestön puheenjohtajana. Hän osallistui aktiivisesti Neuvostoliiton kansojen kirjakielten latinalaistamiseen, Juutalaisten autonomisen alueen perustamiseen ja orientalistiikan puhdistamiseen ”porvarillisista aineksista”. 1930-luvulla hän toimitti "Revoljutsija i natsionalnosti" (”Vallankumous ja kansallisuudet”) -lehteä sekä jiddišinkielisiä julkaisuja.


title: Semjon Dimanštein

text: Dimanštein pidätettiin Stalinin vainojen aikana helmikuussa 1938, tuomittiin kuolemaan syytettynä vastavallankumouksellisesta toiminnasta ja ammuttiin Moskovan lähellä sijainneella Kommunarkan teloituspaikalla. Hänen maineensa puhdistettiin vuonna 1955.


Luettelo Suomessa uhanalaisista perhosista sisältää ne perhoslajit, joiden uhanalaisuusluokka on vuoden 2010 uhanalaisluokituksessa äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja tämä luettelo ei sisällä. Osa luettelon lajeista on rauhoitettu lailla voimassa olevassa luonnonsuojeluasetuksessa (160/1997). Nämä on merkitty luetteloon lihavoinnilla.


title: Luettelo Suomessa uhanalaisista perhosista

text: Luokituksen mukaan Suomessa on 384 uhanalaiseksi luokiteltavaa perhoslajia. Näistä äärimmäisen uhanalaisia on 39, erittäin uhanalaisia 193 ja vaarantuneita 154 lajia.


title: Gebhard Fürst

text: Gebhard Fürst (s. 2. joulukuuta 1948) on saksalainen roomalaiskatolinen piispa. Hänet vihki papiksi Georg Moser 27. maaliskuuta 1977, ja hänet nimitettiin Rottenburg-Stuttgartin hiippakunnan piispaksi 7. heinäkuuta 2000. Piispaksi vihkiminen seurasi 17. syyskuuta. Pääkonsekraattorina toimi Oskar Saier, jota avustivat Walter Kasper ja Johannes Kreidler.


title: Itsik Fefer

text: Itsik (Isaak Solomonovitš) Fefer (, 23. syyskuuta 1900 Kiovan läänin Zvenigorodkan kihlakunnan Špola – 12. elokuuta 1952 Moskova) oli jiddišinkielinen neuvostoliitonjuutalainen runoilija ja yhteiskunnallinen vaikuttaja.


title: Itsik Fefer

text: Itsik Fefer syntyi opettajan perheeseen ja kävi koulua kotona. Vuonna 1917 hän liittyi Bundiin ja vuonna 1919 kommunistiseen puolueeseen taistellen vapaaehtoisena puna-armeijassa. Myöhemmin hän työskenteli puolue- ja hallintoelimissä.


title: Itsik Fefer

text: Feferin ensimmäiset runot ilmestyivät vuonna 1919 ja ensimmäinen runokokoelma "Špener" (”Lastuja”) vuonna 1922. Kokoelma "Vegn zih un azoine vi ih" (”Itsestäni ja itseni kaltaisista”, 1924) teki hänestä yhden Neuvostoliiton tunnetuimmista jiddišinkielisistä runoilijoista. Fefer kirjoitti etupäässä ajankohtaista kansalaislyriikkaa sekä näytelmiä ja lastenrunoja. Toisen maailmansodan aikana hän laati muun muassa runoelman "Šotns fun varšaver geto" (”Varsovan geton varjot”) ja tunnetun Adol Hitleriä pilkkaavan runon "Ih bin a id" (”Olen juutalainen”).


title: Itsik Fefer

text: Fefer työskenteli aktiivisesti Ukrainan kirjailijaliitoissa, jiddišinkielisten lehtien toimituksissa ja kamppaili juutalaisten kulttuurilaitosten puolesta. Toisen maailmansodan aikana hän toimi Juutalaisen antifasistisen komitean jäsenenä ja vuodesta 1945 sen sihteerinä. Vuonna 1943 hän kävi Solomon Mihoelsin kanssa Yhdysvalloissa, Kanadassa, Meksikossa ja Isossa-Britanniassa keräämässä rahaa Neuvostoliiton sotaponnisteluja varten. Samaan aikaan hän oli myös Neuvostoliiton turvallisuusministeriön agentti.


title: Itsik Fefer

text: Runoilija pidätettiin Josif Stalinin juutalaisvastaisen kampanjan aikana joulukuussa 1948. Jo tätä ennen hänet oli pakotettu antamaan vääriä todistuksia muista Juutalaisen antifasistisen komitean jäsenistä. Oikeudenkäynnissä Fefer irtisanoutui todistajanlausunnoistaan. Hänet tuomittiin kuolemaan ja ammuttiin nationalismista ja vakoilusta syytettynä. Feferin maine puhdistettiin vuonna 1955. Hänen venäjänkielisiä runovalikoimiaan alettiin julkaista uudestaan 1950-luvun lopussa.


title: Felix Gmür

text: Felix Gmür (s. 7. kesäkuuta 1966 Luzern) on sveitsiläinen roomalaiskatolinen piispa. Hänet vihki papiksi Baselin hiippakuntaan Kurt Koch 30. toukokuuta 1999, ja hänet nimitettiin Baselin piispaksi 23. marraskuuta 2010. Piispaksi konsekroinnin suoritti 16. tammikuuta 2011 Kurt Koch, jota avustivat Norbert Brunner ja Robert Zollitsch.


title: Moskovan juutalainen teatteri

text: Moskovan valtiollinen juutalainen teatteri (, lyhenne "GOSET", ГОСЕТ) oli Moskovassa 1920–1940-luvuilla toiminut neuvostoliittolainen jiddišinkielinen ammattiteatteri.


title: Moskovan juutalainen teatteri

text: Teatteri sai alkunsa Aleksei Granovskin Pietarissa vuonna 1918 perustamasta valistusasiain kansankomissariaatin juutalaisesta teatteristudiosta. Vuonna 1920 se siirrettiin Moskovaan, jossa se nimettiin Moskovan valtiolliseksi juutalaiseksi kamariteatteriksi. Vuonna 1925 siitä tuli Moskovan valtiollinen juutalainen teatteri. Granovskin ohjaaman näyttelijäryhmän tunnetuimpia jäseniä olivat Solomon Mihoels ja Veniamin Zuskin. Lavastajina toimivat muun muassa Marc Chagall, Natan Altman ja Robert Falk. Šolom Aleichemin, Abraham Goldfadenin, Itshok Leibuš Peretsin ja Mendele Moiher-Sforimin kansanomaisten näytelmien pääteemana oli vallankumousta edeltäneen juutalaisyhteisön elämä.


title: Moskovan juutalainen teatteri

text: Vuonna 1928 juutalainen teatteri teki menestyksekkään vierailun Itävaltaan, Saksaan ja Ranskaan. Ohjaaja Granovskin jäätyä länteen teatterin johtajaksi tuli Mihoels. Vuonna 1930 sen yhteyteen perustettiin näyttelijäkoulu, josta myöhemmin muodostettiin Moskovan juutalainen teatteriopisto. Mihoelsin ja ohjaaja Sergei Radlovin tavoittelemaa uutta neuvostoliittolaista ohjelmistoa edustivat muun muassa Ijehezkil Dobrušinin, David Bergelsonin ja Perets Markišin näytelmät. Suurimmaksi taiteelliseksi menestykseksi muodostui kuitenkin Shakespearen "Kuningas Lear" vuonna 1935.


title: Moskovan juutalainen teatteri

text: Lokakuussa 1941 teatteri evakuoitiin Taškentiin, josta se palasi Moskovaan vuonna 1943. Teatterin viimeiseksi menestyskappaleeksi jäi Mihoelsin ohjaama musiikkinäytelmä "Freilehs". Mihoelsin murhan jälkeen taiteelliseksi johtajaksi nimitettiin Zuskin, joka pidätettiin joulukuussa 1948. Teatteri lakkautettiin vuonna 1949 Stalinin juutalaisvastaisen kampanjan aikana.


title: Moskovan juutalainen teatteri

text: Moskovan lisäksi valtiollisia juutalaisteattereita toimi 1920–1940-luvuilla myös Ukrainassa ja Valko-Venäjällä.


title: Under Lock and Key

text: Under Lock and Key on yhdysvaltalaisen glam metal -yhtye Dokkenin kolmas studioalbumi. Albumin julkaisi Elektra Records vuonna 1985.


title: Under Lock and Key

text: Albumilta julkaistiin kolme singleä: ”In My Dreams”, ”It’s Not Love” ja ”The Hunter”, jotka menestyivät kohtalaisesti. Albumin avausraita ”Unchain the Night” sai jonkin verran radiosoittoa.


title: Under Lock and Key

text: Albumi saavutti Yhdysvalloissa platinarajan myytyään yli miljoona kappaletta. Se nousi korkeimmillaan 32. sijalle Billboard 200 -listalla.


title: Meemejä ja uskonnollisia robotteja

text: Meemejä ja uskonnollisia robotteja: Kulttuuriesseitä on Matti Kamppisen vuonna 2004 ilmestynyt artikkelikokoelma, jonka on kustantanut Yliopistopaino. Pohjautuu pääosin eri aikakauslehdissä julkaistuihin artikkeleihin. Kamppinen käsittelee muun muassa uskontoa meemiteorian näkökulmasta.


title: Benjamin Bailly

text: Benjamin Bailly (s. 22. toukokuuta 1990 Liège) on belgialainen moottoriurheilija. Hän aloitti uransa karting-sarjoissa vuonna 2004. Vuonna 2007 hän sijoittui kolmanneksi Ranskan Elite-mestaruussarjassa. Samana vuonna Bailly sijoittui viidenneksi Formula A -mestaruussarjassa. Vuonna 2008 hän ajoi kaksi kilpailua Formula Renault WEC -sarjassa. Seuraavana vuonna Bailly voitti Ranskan Formula 4 -sarjan mestaruuden. Vuonna 2010 hän kilpaili F2-sarjassa voittaen yhden kilpailun sijoittuen loppupisteissä seitsemänneksi. Vuonna 2013 Bailly kilpaili Eurocup Formula Renault -sarjassa saavuttamatta pisteitä.


title: This Town Needs Guns

text: TTNG (tunnettu aiemmin nimellä This Town Needs Guns) on brittiläinen indierockyhtye. Yhtyeen perustivat vuonna 2004 laulaja-kitaristi Stuart Smith, soolokitaristi Tim Collis, rumpali Simon Thompson ja basisti Ian Lewis.


title: This Town Needs Guns

text: This Town Needs Guns on julkaissut kaksi EP-levyä ja yhden täyspitkän albumin. Uuden albumin äänitykset aloitettiin kesällä 2011 ja albumin toivotaan valmistuvan vuoden 2011 loppuun mennessä. Yhtyeellä on levytyssopimus brittiläisen BSM Recordsin, yhdysvaltalaisen Sargent Housen ja japanilaisen Zankyon kanssa.


title: This Town Needs Guns

text: TTNG:n runsaasti monimutkaisia tahtilajeja sisältävää ja soitannaltaan teknistä musiikkia on luonnehdittu yleensä "matematiikkarockiksi" () tai "math-popiksi", mutta yhtyeen jäsenten mukaan sen tyylilaji on enemmänkin math rock-vaikutteista indierockia. Yhtyeen alkuperäiskokoonpanosta on nykyään mukana vain kitaristi Tim Collis, jonka tekninen kitarointi on aina ollut suuri osa yhtyeen musiikkia.


title: This Town Needs Guns

text: Yhtye on nimennyt musiikillisiksi vaikutteiseen monia yhtyeitä, kuten Kinsella, Owls, American Football, Incubus ja Make Believe.


title: Mitä on filosofia?

text: Mitä on filosofia? on vuonna 2010 ilmestynyt artikkelikokoelma, joka esittelee filosofiaa. Sen ovat toimittaneet Henrik Rydenfelt ja Heikki A. Kovalainen ja kustantanut Gaudeamus. Filosofian maisteri Henrik Rydenfelt on Helsingin yliopiston jatko-opiskelija ja filosofian maisteri Heikki A. Kovalainen on Tampereen yliopiston filosofian laitoksen tutkija.


title: Kate Bushin diskografia

text: Laulaja-lauluntekijä Kate Bushin diskografia.


title: Moraalifilosofia (kirja)

text: Moraalifilosofia on Timo Airaksisen kirjoittama etiikan teorioiden oppikirja vuodelta 1987. Airaksinen käsittelee muun muassa utilitarismia, Immanuel Kantin velvollisuusetiikkaa, Alasdair MacIntyren hyve-etiikkaa ja Lawrence Kohlbergin teoriaa moraalisesta kehityksestä.


title: Scurrilous

text: Scurrilous on kanadalaisen metalliyhtye Protest the Heron kolmas kokopitkä albumi. Se julkaistiin 22. maaliskuuta 2011, Kanadassa Underground Operationsin ja Yhdysvalloissa Vagrantin kautta. Albumin ensimmäinen single ”C’est La Vie” julkaistiin 3. helmikuuta 2011. Yhtyeen mukaan albumi on tähän asti heidän progressiivisin tuotoksensa. Albumin kansitaide on otettu ”Scurrilous”-nimisestä maalauksesta, jonka on maalannut yhtyeen basistin Arif Mirabdolbaghin isoisä Jafar Petgar.Japanin-versioVierailijat


title: Live at Hammersmith Odeon (Kate Bushin albumi)

text: Live at Hammersmith Odeon on brittiläisen laulaja-lauluntekijä Kate Bushin vuonna 1979 pidetystä konsertista tehty video ja live-albumi. Video julkaistiin ensimmäisen kerran vuonna 1981. Vuonna 1994 se julkaistiin uudelleen boksissa, jossa oli mukana sama äänite CD:llä.


title: Toby Flood

text: Tobias Gerald Albert Lieven "Toby" Flood (s. 8. elokuuta 1985, Frimley, Iso-Britannia) on englantilainen rugbynpelaaja, joka pelaa Englannin rugbyvalioliigan Newcastle Falconsissa. Hänen pelipaikkanaan on joko pelinrakentaja (fly half) tai sisäkeskus (inside center).


title: Toby Flood

text: Flood edusti Englantia kansainvälisissä otteluissa 60 kertaa osallistuen vuosien 2007 ja 2011 maailmanmestaruuskilpailuihin. Flood siirtyi kuitenkin Englannin valioliigan Leicesteristä Ranskan liigan Stade Toulousainiin vuonna 2014, mikä johti hänen sulkemiseensa kaikesta maajoukkuetoiminnasta maajoukkuepelaajien ulkomaansiirrot kieltävän käytännön mukaisesti.


title: Ismail ibn Sharif

text: Ismail ibn Sharif eli Ismail Verenhimoinen (1645 tai 1646–1727) oli Marokon sulttaani 1672–1727. Euroopassa koulutetun armeijan avulla hän sai kuriin maata vaivanneen anarkian.


title: Ismail ibn Sharif

text: Sulttaanilla kerrotaan olleen sadoittain lapsia. Vuodelta 1703 on tieto, että hänellä olisi ollut 867 lasta, joista 525 poikaa ja 342 tytärtä, ja hänen 700. poikansa syntyi 1721.


title: Lääketieteellinen kidutus

text: Lääketieteellinen kidutus (myös lääketieteellinen kuulustelu) tarkoittaa lääketieteen ammattilaisten osallistumista kidutukseen. He voivat joko arvioida missä määrin kidutettava voi kestää kidutusta, mutta he voivat myös osallistua varsinaiseen kidutukseen. Lääketieteellinen kidutus voi hyödyntää lääketieteen ammattilaisten osaamista kuulustelussa tai kuolemantuomion täytäntöönpanossa. Termi kattaa myös kidutuksenomaisten tieteellisten (tai näennäistieteellisten) kokeiden tekemisen ei-halukkailla henkilöillä.


title: Lääketieteellinen kidutus

text: On yleisesti hyväksyttyä, että lääketieteellinen kidutus on vastoin lääketieteen etiikkaa, jota kaikkien lääketieteen ammattilaisten odotetaan noudattavan:Säännöksissä on kuitenkin aukkoja:


title: Talk That Talk

text: Talk That Talk on barbadoslaisen laulaja Rihannan kuudes studioalbumi. Se julkaistiin 18. marraskuuta 2011. Levyn julkaisi Def Jam Recordings. Levy vuodettiin Internettiin 12. marraskuuta.


title: Molinicos

text: Molinicos on kunta kaakkoisessa Espanjassa Albaceten maakunnassa Kastilia-La Manchan itsehallintoalueella. Molinicosin väkiluku on noin 900 (2015).


title: Jarmo Kuusisto

text: Jarmo Kuusisto (5. huhtikuuta 1961 Uusikaupunki) on suomalainen jääkiekkoilija. Hän pelasi puolustajana SM-liigassa vuosina 1979–1998 Rauman Lukossa ja Porin Ässissä. Lisäksi hän pelasi Rauman Lukon 1-divisioonaan kaudeksi 1983–84 pudonneessa joukkueessa (Lukko nousi kauden jälkeen takaisin SM-Liigaan), kauden 1996–97 Ruotsissa Tukholman AIK:ssa sekä uransa loppupuolella 2 kautta (1998–2000) Tanskassa Herningissä ja useita kausia Ranskassa.


title: Jarmo Kuusisto

text: Kuusisto edusti Suomea 92 A-maaottelussa, 38 B-maaottelussa ja kahdeksassa nuorten maaottelussa. Arvokisoissa Kuusisto pelasi nuorten MM-kisoissa 1981 ja aikuisten MM-kisoissa vuosina 1987, 1989 ja 1990.


title: Jarmo Kuusisto

text: Peliuransa jälkeen Kuusisto on toiminut valmentajana Italian Alleghessa 2004-05, Ranskan Brest Albatrosesissa (ns. 2-joukkue, jossa aiemmin itse pelasi) 2006–2011 ja Suomisarjan HC Satakunnassa 2011–.


title: Margaret (Saksa)

text: Prinsessa Margaret (Margarethe Beatrice Feodora von Preußen, 22. huhtikuuta 1872 – 22. tammikuuta 1954) oli Preussin ja Saksan prinsessa ja Saksan keisari Fredrik III:n ja keisarinna Viktorian tytär. Näin ollen hän oli muun muassa Saksan keisari Vilhelm II:n ja Kreikan kuningatar Sofian sisar sekä Britannian kuningatar Viktorian tyttärentytär. Prinsessa Margaret oli myös Hessen-Kasselin prinssin Friedrich Karlin vaimo vuodesta 1893 ja vuodesta 1925 Hessenin maakreivitär.


title: Margaret (Saksa)

text: Prinssi Friedrich Karlin vaimona Margaret oli vuoden 1918 syksyllä suunnitellun Suomen kuningaskunnan kuningatar. Juuri Hohenzollern-sukuun kuulunut vaimo (vieläpä keisarin sisko) oli keskeisiä syitä siihen, miksi suomalaiset olivat halukkaat valitsemaan juuri Friedrich Karlin kuninkaakseen.


title: Margaret (Saksa)

text: Friedrich Karlia tapaamassa käyneiden suomalaisten lähetystöjen mukaan Margaretin yhdennäköisyys veljensä kanssa oli silmiinpistävä, ""vain housut puuttuivat"".


title: Margaret (Saksa)

text: Margaretilla oli kuusi poikaa, joista neljä oli kaksosia.


title: MaYaN

text: MaYaN on Alankomaissa perustettu sinfonista death metalia soittava yhtye. MaYaN on saanut nimensä mayojen korkeakulttuurista.


title: Quarterpast

text: Quarterpast on MaYaN-yhtyeen debyyttialbumi. Se julkaistiin 20. toukokuuta 2011.


title: Quarterpast

text: Kappaleesta War On Terror tehtiin musiikkivideo, joka on nähtävissä YouTubessa.


title: Leonard Katz

text: Leonard Katz (s. 1938 Boston, Yhdysvallat) on yhdysvaltalainen kokeellisen psykologian edustaja. Hän on ollut Connecticutin yliopiston professori (1965–2006) ja nyt emeritus-professori. 1960-luvun lopulla hän sovelsi kognitiivisen psykologian käsitteitä ja koemenetelmiä tutkiessaan lasten lukutaitoa.


title: Leonard Katz

text: Vuonna 1974 hän siirtyi Haskins Laboratoriesiin, jossa hän työskenteli yhdessä Isabelle Libermanin, Donald Shankweilerin ynnä muiden kanssa Haskinsin ohjelmassa, jossa tutkittiin puheen ja lukemisen välisiä suhteita, etenkin ajatusta, että puheen fonologinen tajuaminen on väline taitavan lukemisen kehittymisessä. Hän tutki aluksi englannin kielen lukemista yhdysvaltalaisilla lapsilla, mutta laajensi tutkimuksen pian käsittämään lukemisen tutkimista muissa aakkoskirjoitusjärjestelmissä (ranska, espanja, turkki, venäjä, serbia) ja järjestelmissä, jotka eivät perustu aakkosiin (korea, kiina). 1990-luvulla hän kuului ryhmin, jotka käyttivät lukemisen tutkimisessa aivojen magneettikuvausta MRI, fMRI ja NMR saatua tietoa (ryhmiä johtivat B. ja S. Shaywitz Yalessa ja K. Pugh Yalessa and Haskinsissa). Tutkimustyönsä lisäksi hän on työskennellyt konsulttina UConnissa ja Haskinsissa experimental design and statistical analysis.


title: Leonard Katz

text: B. A. ja Ph.D. (1963) Massachusettsin yliopisto, Amherst. Tutkijatohtori Stanfordin yliopisto (1963–1965).


title: Rusty Crawford

text: Samuel Russell Crawford (7. marraskuuta 1885 – 19. joulukuuta 1971) oli kanadalainen ammattijääkiekkoilija, joka luetaan lajin varhaisiin keskeisiin nimiin. Hyökkääjänä pelannut Crawford edusti Quebec Bulldogs -seuraa National Hockey Association -liigassa, Ottawa Senatorsia ja Toronto Arenasia National Hockey Leaguessa sekä Saskatoon Crescentsiä, Calgary Tigersia ja Vancouver Maroonsia Western Canada Hockey League -sarjassa.


title: Rusty Crawford

text: Laitahyökkääjänä pelannut Rusty Crawford saavutti kaksi Stanley Cupia ja teki läpikäymissään kolmessa keskeisessä kiekkoliigassa kaikkiaan 110 maalia 258 ottelussa.


title: Altain aluepiirin lippu

text: Altain aluepiirin lippu koostuu vasemmalla olevasta vaaleansinisestä kaistasta, jossa on tähkän pää ja punaisesta loppuosasta jonka keskellä sijaitsee aluepiirin vaakuna.


Hong Kong Catholic Cathedral of the Immaculate Conception () on roomalaiskatolinen kirkko, joka kuuluu Hongkongin roomalaiskatoliseen hiippakuntaan. Kirkko sijaitsee Hongkongissa Kiinan kansantasavallassa. Alkuperäinen kirkko rakennettiin vuonna 1859, mutta se paloi maan tasalle. Nykyistä kirkkoa alettiin rakentaa vuonna 1883 ja se vihittiin käyttöön vuonna 1888. Vuonna 1952 kirkon katto korjattiin ja vuonna 1980 kirkon alttari restauroitiin.


title: Krasnodarin aluepiirin lippu

text: Krasnodarin aluepiirin lippu koostuu trikolorista ja alueen vaakunasta. Trikolorin värit ovat sininen, purppura ja vihreä. Lipun purppuraosa täyttää lipusta puolet sen keskellä, sininen neljäsosan ylhäältä ja vihreä neljäsosan alhaalta.


Suomalaisen kulttuurifilosofian vuosisata on Mikko Salmelan väitöskirja vuodelta 1998. Salmela tarkastelee kuuden 1900-luvun suomalaisen filosofin ajattelua. Filosofit ovat Edvard Westermarck, Eino Kaila, J. E. Salomaa, Erik Ahlman, Sven Krohn ja Georg Henrik von Wright.


title: Hugh Foliot

text: Hugh Foliot (k. 1234) oli keskiaikainen Shropshiren arkkidiakoni ja Herefordin piispa. Hän perusti Ledburyn Pyhän Katariinan sairaalan ja luostarin.


title: Hugh Foliot

text: Foliot vihittiin piispaksi 27. lokakuuta 1219 Canterburyssa. Hänen todennäköinen kuolinpäivänsä oli 7. elokuuta 1234.


title: Työläinen ja kolhoosinainen

text: Työläinen ja kolhoosinainen () on 59 metriä korkea veistos (jalusta 34,5 metriä ja veistos 24,5 metriä), joka rakennettiin alun perin vuoden 1937 Pariisin maailmannäyttelyä varten. Näyttelyn jälkeen veistos siirrettiin Moskovaan. Se edustaa sosialistista realismia.


title: Työläinen ja kolhoosinainen

text: Veistoksessa työläinen pitää vasaraa ja kolhoosinainen sirppiä. Sen on suunnitellut neuvostoliittolainen kuvanveistäjä Vera Muhina. Nykyään veistos sijaitsee Yleisvenäläisessä näyttelykeskuksessa Moskovassa. Teos restauroitiin vuosina 2003–2009. Veistos on tehty ruostumattomasta teräksestä.


title: Porte d’Aix

text: Porte d’Aix tai Porte Royale on riemukaari Marseillen kaupungissa Ranskassa. Porttia alettiin rakentamaan 6. marraskuuta 1825, ja se valmistui vuonna 1839. Porte d’Aix’n riemukaari rakennettiin Ludvig XVI:n muistolle. Porte d’Aix’n ulkoasu on kopioitu Tituksen riemukaaresta, joka sijaitsee Roomassa. Riemukaaren arkkitehtina toimi Michel-Robert Penchaud. Riemukaari restauroitiin vuonna 2003.


title: Jääpallon SM-sarjakausi 1989–1990

text: Jääpallon SM-sarja kaudella 1989-1990 pelattiin kymmenen joukkueen kaksinkertaisena sarjana. Runkosarjan neljä parasta selviytyivät play off-otteluihin. Viimeiseksi sijoittunut putosi 1.divisioonaan ja toiseksi viimeinen karsi sarjapaikastaan.


title: Jääpallon SM-sarjakausi 1989–1990

text: Sarjassa oli Narukerän nousun myötä joukkue Porista, edellisen kerran Porissa oli pelattu pääsarjatason jääpalloa kaudella 1951-52. Narukerä hankki myös venäläisvahvistuksia, kun neuvostoliittolaiset maailmanmestarit Vladimir Plavunov ja Alexander Pershin pelasivat muutaman ottelun Narukerän riveissä.


title: Jääpallon SM-sarjakausi 1989–1990

text: Välierissä Botnia voitti HIFK:n ja OLS voitti WP-35:n. Botnian ja OLS:n välinen loppuottelu pelattiin Helsingissä Kallion kentällä. Loppuottelussa OLS oli parempi ja voitti mestaruuden 4-0 voitolla. Pronssia sai välierissä pudonnut paremman runkosarjasijoituksen omaava joukkue. WP-35 palasi pronssin myötä mitaleille 13 vuoden tauon jälkeen.


title: Jääpallon SM-sarjakausi 1989–1990

text: JPS putosi sarjasta suoraan. Narukerä karsintaan.


title: Jääpallon SM-sarjakausi 1989–1990

text: Narukerä säilyi ja Kampparit nousi SM-sarjaan.


title: Jääpallon SM-sarjakausi 1989–1990

text: Välierät pelattiin kaksiosaisina, paremmuuden ratkaisi kahden ottelun yhteismaalit. Ottelut aloitettiin runkosarjassa huonommin sijoittuneen kotikentällä.


title: Jääpallon SM-sarjakausi 1989–1990

text:
11.3.1990 Helsinki
OLS: Jukka Palinsaari, Esa Kurttila; Kalevi Immonen, Heikki Kontturi, Sakari Puotiniemi, Jouko Kämäräinen, Marko Ruokangas, Ilkka Alatalo; Jarmo Anttila, Markku Niemitalo, Miikka Koivisto, Pekka Mäntynenä; Samuli Niskanen, Tuukka Tieksola, Jouni Vesterinen, Jukka Rinne, Kari Koivikko, Marko Paksuniemi. Valmentaja Juha Niemikorpi.


title: Glima kesäolympialaisissa 1912

text: Glima järjestettiin näytöslajina vuoden 1912 kesäolympialaisissa 15. heinäkuuta Tukholman olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Osanottajia oli kuusi, jotka kaikki olivat Tanskassa asuvia islantilaisia. Tuomarina toimi Halldór Hanssen.


title: Oksimorfoni

text: Oksimorfoni (14-hydroksidihydromorfoni) on voimakas puolisynteettinen opioidianalgeetti, joka kehitettiin ensi kerran Saksassa noin vuonna 1914. Se patentoitiin Yhdysvalloissa vuonna 1955. Sen vaikutus on suunnilleen sama kuin morfiinilla, paitsi ilman sen yskää lievittävää vaikutusta.


title: Oksimorfoni

text: Oksimorfonia käytetään lievittämään keskikovaa tai kovaa kipua sekä anestesiassa. Se aiheuttaa heroiinia ja morfiinia vähemmän euforiaa, sedaatiota, kutinaa ja muita histamiinien vaikutuksia. Se on myös vähemmän riippuvuutta aiheuttava. Sitä myydään tavallisimmin oksimorfonihydrokloridina (CHNO•HCl, CAS 357-07-3) nimillä Opana ja Opana ER.


title: Oksimorfoni

text: Oksimorfonia syntyy myös elimistössä oksikodonista, joka muuttuu aineenvaihdunnassa sytokromi P450 -entsyymien CYP 3A4:n katalysoimana pääasiallisesti noroksikodoniksi (päämetaboliareitti) ja CYP 2D6:n katalysoimana oksimorfoniksi.


title: Seksin ABC

text: Seksin ABC on suomalainen animaatiosarja, jota esitettiin vuonna 2010 Yle TV2 -kanavalla.


title: Edrofoni

text: Edrofoni on antikoliiniesteraasi, joka ei muiden ryhmän aineiden tavoin ola karbamaattijohdannainen. Edrofonin vaikutus kestää vain muutaman minuutin, koska se irtoaa entsyymistä hyvin nopeasti. Edrofoni kiinnittyy neostigmiinin tavoin entsyymin anioniosaan, mutta vain löyhästi vetysillan välityksellä esteriosan histidiinin imidatsolityppeen. Lääkkeen kauppanimiä ovat Tensilon, Enlon ja Reversol.


title: Edrofoni

text: Aine esiintyy useimmiten kloridimuotonaan (edrofoniumkloridi).


title: Edrofoni

text: Edrofonia on käytetty lihasheikkoutta aiheuttavan myasthenia gravis -sairauden diagnostiikassa (ns. "tensilon-testi"). Edrofoni ei tällä hetkellä ole saatavissa Suomessa.


title: Matt Czuchry

text: Matthew Charles ”Matt” Czuchry (s. 20. toukokuuta 1977 Manchester, New Hampshire) on yhdysvaltalainen näyttelijä.


title: Matt Czuchry

text: Czuchry on isänsä puolelta ukrainalaistaustainen. Hänen tunnetuimmat työnsä ovat Logan Huntzbergerin rooli televisiosarjassa "Gilmoren tytöt", jossa hän näytteli vuosina 2004–2007, sekä Cary Agosin rooli televisiosarjassa "Good Wife", jossa hän on näytellyt vuodesta 2009 lähtien. Czuchry näyttelee vuonna 2018 alkaneessa sairaaladraamasarjassa "Resident" tohtori Hawkinsia.


title: Paha saapuu portin taa

text: Paha saapuu portin taa on Ray Bradburyn vuonna 1962 ilmestynyt romaani. Teos on kauhufantasia, jossa kaksi 13-vuotiasta poikaa, Jim Nightshade ja William Halloway, joutuvat tekemisiin oudon kiertävän sirkuksen kanssa lokakuisessa Yhdysvaltain keskilännen kaupungissa.


title: Sinityvikuupikka

text: Sinityvikuupikka ("Conocybe cyanopus") on ruohikoisilla alueilla melko harvinaisena kasvava kuupikoihin kuuluva saprotrofisieni. Sieni sisältää psykoaktiivista psilosybiiniä, joten sitä voidaan käyttää myös päihteenä, kuten muitakin psilosybiinisieniä.


title: Sinityvikuupikka

text: Lakin muoto vaihtelee kuperasta kartiomaiseen. Itiöt ovat ruskeita. Lakki muuttuu vanhemmiten vaaleaksi.


title: Kazanin rautatieasema

text: Kazanin rautatieasema eli Kazanin matkustaja-asema () Venäjän Tatarstanin tasavallan pääkaupungin, miljoonakaupunki Kazanin on päärautatieasema. Asema sijaitsee kaupungin ydinkeskustassa vajaa 300 metriä Volga-joen koillispuolella ja kuuluu Venäjän rautateiden asemaverkostoon. Aivan tämän kaukoliikennettä palvelevan aseman vieressä (200 m luoteeseen) sijaitsee Kazanin lähijunaliikenteen keskus erillisessä asemarakennuksessa.


title: Kazanin rautatieasema

text: Huomaa, että myös Moskovassa on Kazanin asema (), joka on yksi Moskovan yhdeksästä päärautatieasemasta. Junat pääkaupungista Kazanin matkustaja-asemalle saapuvat tältä asemalta.


title: Kuupikat

text: Kuupikat ("Conocybe") on helttasienisuku. Kuupikat kasvavat rehevällä metsämaalla, sammaloituneilla pihanurmilla sekä lannalla. Ne ovat lahottajasieniä. Itiöemä on pieni, ohutmaltoinen ja hauras, muodoltaan kartiomainen tai kellomainen. Väriltään se on ruskea, joillakin lajeilla vaalea, ja vaihtelee kosteuden mukaan. Heltat ovat nuorena vaaleat ja muuttuvat vanhemmiten ruskeiksi. Itiöpöly on kanelinruskeaa, jalka on yleensä renkaaton. Heltat ovat irtotyviset.


title: Kuupikat

text: Muun muassa sinityvikuupikka sisältää psykedeelistä psilosybiiniä, minkä vuoksi sitä voidaan käyttää päihteenä, kuten muitakin psilosybiinisieniä.


title: Botched

text: Botched on vuonna 2007 ensi-iltansa saanut komediallinen kauhuelokuva, jonka pääosaa näyttelee Stephen Dorff.


title: Botched

text: Elokuvan päähenkilö Richie Donovan (Dorff) on kunniavelassa venäläiselle gangsterille. Maksaakseen velkansa hänen täytyy matkustaa Moskovaan ja varastaa Iivana Julmalle kuulunut arvokas risti. Muinaisesineen säilytyspaikkana toimiva pilvenpiirtäjä on kuitenkin kirottu, ja hän päätyy apureidensa ja panttivankiensa kanssa jumiin rakennuksen 13. kerrokseen, jonka käytävillä liikkuu mystinen tappaja.


Sotavangit Suomessa toisen maailmansodan aikana käsittää vuosina 1939–1945 Suomessa vangittuina pidettyjä sotilaita. Suomalaiset vangitsivat talvisodan aikana 5 700 neuvostosotilasta, jotka selvisivät suhteellisen hyvin. Sen sijaan jatkosodan aikana suomalaiset vangitsivat 64 000 sotilasta, joista lähes 30 prosenttia menehtyi. Korkea-arvoisin suomalaisten kiinni ottama sotavanki oli kenraalimajuri Vladimir Kirpitšnikov.


title: Sotavangit Suomessa toisen maailmansodan aikana

text:
Jatkosodan aikana suomalaisilla sotavankileireillä sai surmansa arviolta 20 000 vangittua puna-armeijan sotilasta. Kansallisarkiston tietokannan mukaan surmansa sai 19 085 vankia, mutta dosentti Antti Kujala arvioi kirjassaan Vankisurmat oikeammaksi luvuksi 22 000 henkilöä. Useimmat kuolivat sairauksiin, mutta ammuttuja oli yli 5 prosenttia eli 1 019 vankia. Määrä on kansainvälisesti vertaillen korkea. Tämän lisäksi noin 200 vankia ammuttiin ennen kuin heidät oli kirjattu vangeiksi. Syynä oli "ryssäviha", heikko kuri, elintarvikkeiden puute ja vartijoiden mielenterveysongelmat. Surmia ei yleensä organisoitu komentoportaasta, vaan väkivalta oli satunnaisempaa.
Suomen korkeimman oikeuden käsittelemissä jutuissa surmattiin rintaman takana 500 sotavankia ja rintamalla 181. Kaikki niistä eivät johtaneet tuomioon tai edes syytteeseen. Sodan jälkeen 213 henkilöä tuomittiin korkeimmassa oikeudessa sotavankisurmista. Heistä täyttä ymmärrystä vailla olleiksi todettiin 22 miestä.


text: Jatkosodan aikana Suomen Päämajan alainen "valvontaosasto" luovutti runsaat 500 kuulusteluissa kommunisteiksi tai juutalaisiksi paljastunutta suomalaisten sotavankia saksalaisille, jotka ilmeisesti välittömästi surmasivat nämä. Turvallisuuspoliisi Valpo taas luovutti Saksan valtaamilta alueilta kotoisin olevia henkilöitä saksalaisille palautettavaksi kotimaihinsa, huolimatta siitä että saksalaisten tiedettiin surmaavan vankeja. Osa näistä luovutetuista oli sotavankeja.


text: Jatkosodan aikana saksalaisjoukoilla oli Pohjois-Suomessa noin sata sotavankileiriä ja 30 000 neuvostoliittolaista sotavankia. Einsatzkommando Finnland -erikoisyksikkö oli perustettu erottelemaan sotavangeista "ei-toivotut ainekset" - lähinnä kommunistit ja juutalaiset, jotka sen jälkeen surmattiin.


text: Suomen Valtiollisen poliisin (Valpo I) etsivät työskentelivät erikoisyksikön alaisuudessa vuosina 1941–1942 kahdella vankileirillä kuulustelijoina ja tulkkeina. Kuulustelutietojen perusteella saksalaiset ampuivat osan vangeista.


text: Keskustelu sotavankien kohtelusta heräsi 2003 julkaistun Elina Sanan tutkimuksen ”Luovutetut” seurauksena. Tämän johdosta Kansallisarkisto käynnisti vuonna 2004 tutkimushankeen Suomi, sotavangit ja ihmisluovutukset 1939–1955. Tarkoituksena oli selvittää mm. sotavankikuolemia suomalaisilla sotavankileireillä ja suomalaisviranomaisten toimintaa sotavankien kohtelun, luovutusten, palautusten ja vaihtojen yhteydessä. Tutkimuksen tulosten mukaan saksalaisille luovutettiin teloitettavaksi hieman yli 500 pakolaista ja sotavankia. Suomalaiset itse tekivät parikymmentä teloitusta. Kymmenen prosenttia kuolemaan lähetetyistä oli juutalaisia.


title: LÉ Eithne

text: LÉ Eithne (viirinumero P31) on Irlannin laivaston Eithne-luokan vartiolaiva. Se on nimetty irlantilaisen taruston traagisen sankarittaren ja Formorian yksisilmäisen kuninkaan Balorin tyttären prinsessa Eithnen mukaan. Alus on Irlannin laivaston lippulaiva.


title: LÉ Eithne

text: Aluksen tulenjohtojärjestelmänä on Signalin valmistama LIOD. Ilma- ja merivalvontatutkana on Signalin E/F-alueella toimiva DA 05 Mk4, jonka kantama on 137 kilometriä kahden neliömetrin tutkapinnalla mitattuna. Merenkulun apuna on kaksi Racalin valmistamaa Decca-merenkulkututkaa. Kaikuluotain on runkoon sijoitettu 10 kilohetrzin Plesseyn PMS 26.


title: LÉ Eithne

text: Alus valmistui alun perin kalastuksen valvontaan pitkän partioajan mahdollistavana aluksena (jopa 19 vuorokautta). Luokan aluksia piti valmistua suunnitelmien mukaan neljä, mutta budjettileikkausten jälkeen ainoastaan "LÉ Eithne" valmistui. Aluksen vastaanotti 7. joulukuuta 1984 puolustusministeri Patrick Cooney, ja sen kastoi rouva Cooney. Se oli myös viimeinen Verlomen telakalta valmistunut alus, kun telakka lopetti 1984 alusten valmistuksen ja muuttui huoltotelakaksi.


title: LÉ Eithne

text: Alus kykenee kuljettamaan kannellaan Aerospatiale SA 365F Dauphin -helikopteria, ja se on laivaston ainoa lentokannella varustettu alus. Helikopteri laskeutui alukselle ensimmäisen kerran heinäkuussa 1986. Alukselle ei kuitenkaan ole sijoitettu pysyvästi helikopteria, koska ilmasta tapahtuva merivalvonta on siirretty hankituille CASA CN235-100MP Persuader merivalvontakoneille ja Dauphinet poistettu palveluksesta.


title: LÉ Eithne

text: Alus osallistui New Yorkissa Vapaudenpatsaan kaksisataavuotisjuhlallisuuksiin kesäkuussa 1986, jolloin siitä tuli ensimmäinen Atlantin ylittänyt Irlannin laivaston alus. Alus vieraili 27.–30. kesäkuuta Hamiltonissa, josta se jatkoi matkaansa New Yorkiin. Se osallistui viiden vuorokauden ajan juhlallisuuksiin ennen lähtöään 8. heinäkuuta Newportiin, josta se jatkoi matkaansa Bostoniin 11. heinäkuuta. Alus lähti paluumatkalle 17. heinäkuuta.


title: LÉ Eithne

text: Elokuussa 1990 alus teki kymmenen viikon partiomatkan Grand Banksiin Newfoundlandin rannikolle ja seuraavana vuonna se vieraili Lontoossa, jossa se kiinnittyi "HMS Belfastin" rinnalle Towerin sillan alle.


title: LÉ Eithne

text: Huhtikuusta kesäkuuhun 2006 alus vieraili Buenos Airesissa Argentiinassa, jolloin siitä tuli ensimmäinen eteläisellä pallonpuoliskolla vieraillut irlantilainen sotalaiva. Se osallistui vierailunsa aikana irlantilaissyntyisen amiraali William Brownin kuoleman 150-vuotisjuhlallisuuksiin.


title: LÉ Eithne

text: Alus on tarkoitus korvata New-Generation Patrol Vessel (NPV) -aluksella vuonna 2013.


title: Bianchi (täsmennyssivu)

text: Bianchi voi tarkoittaa seuraavia:


title: LÉ Emer

text: LÉ Emer (viirinumero P21) on Irlannin laivaston Emer-luokan vartiolaiva. Se on nimetty Emerin Cúchulainin puolison ja Rushin heimopäällikön tyttären mukaan.


title: LÉ Emer

text: Alus tilattiin 1975 Verolme Dockyardilta Corkista Irlannista "LÉ Deidren" oltua kolme vuotta testattavana. Testien tulosten perusteella aluksen konetehoa nostettiin, miehistön majoitustiloja parannettiin sekä meluun kiinnitettiin huomiota. Sen köli laskettiin 28. helmikuuta 1977 telakkanumerolla 946 ja alus laskettiin vesille saman vuoden lopulla 26. syyskuuta. Alus otettiin palvelukseen 16. tammikuuta 1978 ensimmäisenä päällikkönään komentajakapteeni Jordan.


title: LÉ Emer

text: Alusta on 16. tammikuuta 1978 tapahtuneen palvelukseen oton jälkeen modernisoitu ottamalla käyttöön uutta teknologiaa ja miehistön olosuhteita on parannettu edelleen muun muassa lisäämällä ilmanvaihtoa.


title: LÉ Aoife

text: LÉ Aiofe (viirinumero P22) on Irlannin laivaston Emer-luokan vartiolaiva. Se on nimetty Lirin lapset joutseniksi muuttaneen äitipuolen Aiofen mukaan.


title: LÉ Aoife

text: Alus tilattiin Verolme Dockyardilta Corkista Irlannista. Sen köli laskettiin 3. heinäkuuta 1978 telakkanumerolla 969 ja alus laskettiin vesille 12. huhtikuuta 1979. Alus otettiin palvelukseen 20. marraskuuta 1979 ensimmäisenä päällikkönään komentajakapteeni McNamara.


title: LÉ Aoife

text: Lokakuussa 2004 alus osallistui Kanadan laivaston sukellusveneen "HMCS Chicoutimin" pelastustöihin Irlannin luoteisrannikolla. Heinäkuussa 2007 alus osallistui yli sadan lapsen pelastamiseen Dún Laoghairen edustalla pidetyssä regatassa.


title: Pyynikin seurakunta

text: Pyynikin seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään.


title: Pyynikin seurakunta

text: Pyynikin seurakunnan alueeseen kuuluivat Pyynikin, Pyynikinrinteen, Amurin, Särkänniemen ja Kaakinmaan kaupunginosat Hämeenpuiston länsipuolella. Pyynikin seurakuntaan kuului vuoden 2013 alussa 7 613 jäsentä .


title: Pyynikin seurakunta

text: Pyynikin seurakunnan vt. kirkkoherrana toimi seurakunnan loppuvuosina Ari Rantavaara.


title: Pyynikin seurakunta

text: Pyynikin seurakunta on perustettu vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Seurakunta lakkautettiin 7. tammikuuta 2014 ja samalla perustettiin uusi Tampereen tuomiokirkkoseurakunta, joka koostuu aiemmista Kalevan ja Pyynikin seurakunnista ja Tampereen tuomiokirkkoseurakunnasta.


title: LÉ Aisling

text: LÉ Aisling (viirinumero P23) on Irlannin laivaston Emer-luokan ulkovartiolaiva. Se on nimetty runon Aislingin mukaan, mikä tehtiin runoilija Patrick Pearsen satavuotisjuhlallisuuksiin.


title: LÉ Aisling

text: Alus tilattiin Verolme Dockyardilta Corkista Irlannista. Sen köli laskettiin 31. tammikuuta 1979 telakkanumerolla 973 ja alus laskettiin vesille saman vuoden lopulla 3. lokakuuta. Alus otettiin palvelukseen 21. toukokuuta 1980 ensimmäisenä päällikkönään komentajakapteeni McNamara.


title: LÉ Aisling

text: "LÉ Aisling" kohtasi 1984 espanjalaisen kalastaja-alus "Sonian" Irlannin talousalueelta Saltee saarten eteläpuolella läheltä Wexfordia. Kalastaja-alus esti alukselle nousun, jolloin se pyrki törmäämään "Aislingin" kylkeen. Törmäys vältettiin, minkä jälkeen "Aisling" avasi tulen ampuen lähes 600 varoituslaukausta. Viiden tunnin kissa ja hiiri leikin jälkeen vartioalus määrättiin palaamaan satamaan kalastaja-aluksen siirtyessä Britannian aluevesille.


title: LÉ Aisling

text: Samana vuonna alus pysäytti yhdessä "LÉ Emerin" kanssa Yhdysvalloista Irlantiin matkanneen troolari "Marita Annin", joka pysähtyi vasta varoituslaukausten jälkeen. Pysäytetyltä alukselta löytyi runsaasti aseita ja ampumatarvikkeita. Alus osallistui Air Indian 23. kesäkuuta 1985 mereen pudonneen Boeing 747 -lentokoneen pelastustöihin. Alus oli operaation johtoaluksena ja se keräsi merestä kaikkiaan 38 ruumista.


title: Hondurasin asevoimat

text: Hondurasin asevoimat () on Hondurasin puolustuksesta vastaava organisaatio. Siihen kuuluu kolme puolustushaaraa, maavoimat, laivasto ja ilmavoimat.


title: Hondurasin asevoimat

text: Asevoimat on ollut Hondurasin historiassa merkittävä poliittinen vaikuttaja, sillä se on useasti ollut joko auttamassa tai toteuttamassa vallankaappusta. Ensimmäisen kerran asevoimat otti aktiivisen roolin 1956, kun se syrjäytti Julio Lozano Díazin ja asetti maan johtoon hetkellisesti sotilasjuntan. Oswaldo López Arellano asetettiin juntan johtoon 1963 siviilihallinnon jälkeen. Arellanon aika aloitti maan muutaman vuosikymmenen kestäneen junttahallinnon. Lopullisesti Hondurasissa palattiin taas siviilihallintoon 1982.


title: Hondurasin asevoimat

text: Hondurasissa on vapaaehtoinen 2–3 vuotta kestävä asepalvelus. Valtio käyttää vuosittian 0,6 prosenttia bruttokansantuotteestaan asevoimiinsa.


title: Besoaarivuohi

text: Besoaarivuohi eli villivuohi on vuohieläin ja kesyvuohien villi kantamuoto, joka elää Euraasiassa alueella, joka ulottuu Anatoliasta ja Kaukaasiasta aina Afganistaniin ja Pakistaniin saakka. Villi- ja kesyvuohien tieteellisistä nimistä ja luokituksesta ei olla yksimielisiä: eräät tutkijat katsovat, että besoaarivuohi ("Capra aegagrus") ja kesyvuohi ("Capra hircus") olisivat kaksi erillistä lajia. Toiset puolestaan lukevat ne saman "Capra hircus"-lajin alalajeiksi "Capra hircus aegagrus" ja "Capra hircus hircus". Kolmannen näkemyksen mukaan villi- ja kesyvuohet olisivat samaa lajia, mutta lajin nimi olisikin "Capra aegagrus"; tällöin besoaarivuohen tieteellinen nimi olisi "Capra aegagrus aegagrus" ja kesyvuohen "Capra aegagrus hircus".


title: Besoaarivuohi

text: Osa tunnetuista villinä elävistä vuohista ei ole alkuperäisiä besoaarivuohia, vaan villiintyneitä kesyvuohia. Pohjoisimmillaan tällaisia villiintyneitä kesyvuohia elää Yhdysvalloissa, Kanadassa ja Britteinsaarilla Irlannissa, Walesin vuoristoissa ja Skotlannissa.


title: Besoaarivuohi

text: Alkuperäiset luonnonvaraiset besoaarivuohet ovat nykyisin uhanalaisia.


title: Besoaarivuohi

text: Besoaarivuohien luonnollisissa laumoissa on parhaimmillaan jopa 500 yksilöä. Aikuisten yksilöiden paino vaihtelee 25–95 kilon välillä. Vuoristoissa ne voivat elää jopa 4 200 metrin korkeudella merenpinnasta.


title: Fritsch

text: Fritsch tai von Fritsch on muun muassa seuraavien henkilöiden sukunimi:


title: Talentia (lehti)

text: Talentia-lehti on sosiaalialan edunvalvonta- ja ammattilehti. Se on ilmestynyt vuodesta 1974 lähtien ja sitä sitä julkaisee Sosiaalialan korkeakoulutettujen ammattijärjestö Talentia ry. Päätoimittajana toimii Kaisa Yliruokanen.


title: Talentia (lehti)

text: Lehti ilmestyi aiemmin Sosiaalityöntekijä-nimisenä. Nimimuutos tehtiin vuonna 2002 samassa yhteydessä, kun Sosiaalityöntekijäin Liitto ry muutti vuonna 2002 nimensä Talentiaksi.


title: Talentia (lehti)

text: Talentia-lehti käsittelee sosiaali- ja varhaiskasvatusalan edunvalvontaa ja työhyvinvointia, sosiaali- ja varhaiskasvatusalalla tehtävää työtä ja ihmisiä sekä alan koulutusta ja tutkimusta. Lehti ilmestyy 9 kertaa vuodessa yleensä 48-sivuisena. Sen painos on 25 500. Lehti tulee jäsenetuna ammattijärjestö Talentian jäsenille, mutta sen voi myös tilata Talentiasta.


title: Talentia (lehti)

text: Talentia-lehden lukijoista yli 90 prosenttia on naisia. Lukijoiden keski-ikä on noin 40 vuotta. Lukijat työskentelevät sosiaali- ja varhaiskasvatusalan ohjaus-, asiantuntija-, lähiesimies- ja johtotehtävissä. Lukijoista 3 500 on sosiaalialan korkeakouluopiskelijoita ammattikorkeakouluissa ja yliopistoissa.


title: Talentia (lehti)

text: Lehdellä on toimituksen ohella jäsenistöstä koottu toimitusneuvosto. Talentia-lehti on Aikakauslehtien Liiton jäsen.


title: Talentia (lehti)

text:
30 päivää on uusi lastensuojeluun keskittyvä julkaisu, jossa käsitellään laajaa lastensuojelun kenttää ehkäisevästä työstä sijaishuoltoon, unohtamatta alan tutkimusta ja kansainvälisiä virtauksia, rahoitusta ja politiikkaa. Lehti ilmestyy 2 kertaa vuodessa. Sen saavat lastensuojelussa työskentelevät Talentian jäsenet Talentia-lehden liitteenä. Lehti on luettavissa myös sähköisesti. Lehden painos on 18 000 kappaletta.
Kasvu on erikoisammattilehti, joka käsittelee päivähoidon ja varhaiskasvatuksen ammatillisia asioita lapsen ja päivähoidon työntekijöiden, perheiden ja laajemmin perhepalveluiden näkökulmasta – unohtamatta lastenkulttuuria, tutkimusta ja kehittämistä. Kasvu postitetaan Talentia-lehden mukana lastentarhanopettajille, päiväkodin ja varhaiskasvatuksen johtajille ja asiantuntijoille, jotka ovat Talentian jäseniä. Lehti ilmestyy 2 kertaa vuodessa. Lehti on luettavissa myös sähköisesti. Lehden painos on 10 000 kappaletta.
Jane&Paulo on nykyisille ja tuleville sosiaalialan korkeakouluopiskelijoille suunnattu julkaisu, joka tarjoaa lukijoille näkökulmia ja ideoita sosiaalialan opiskeluun ja opiskeluaikana tehtyihin valintoihin, työelämään sijoittumiseen ja työelämässä toimimiseen sekä ammatti-identiteetin kasvuun. Jane&Paulo postitetaan Talentia-lehden mukana Talentian opiskelijajäsenille. Irtonumerot jaetaan oppilaitosvierailuilla uusille sosiaalityön ja sosionomi (AMK) -opiskelijoille ja opettajille. Ilmestyy kerran vuodessa. Lehti on luettavissa sähköisesti. Lehden painos on 7 000 kappaletta.


title: Talentia (lehti)

text: Sosiaalialan korkeakoulutettujen ammattijärjestö Talentia ja Sosiaalityön tutkimuksen seura tuottavat kerran vuodessa ilmestyvän verkkojulkaisun Tutkiva sosiaalityö. Julkaisu on katsaus siihen, mitä sosiaalityössä tutkitaan juuri nyt. Verkkojulkaisu on luettavissa maksutta osoitteessa.


title: Valkama

text: Valkama on suomalainen sukunimi, joka on muun muassa seuraavilla henkilöillä:


title: Kotihoidon tuki

text: Kotihoidon tuki on avustus, jonka Suomessa Kansaneläkelaitos maksaa alle kolmevuotiaan lapsen hoitamiseen. Lasta voi hoitaa isä, äiti tai muu hoitaja, kuten sukulainen. Lapsi voi olla myös yksityisen päivähoidon tuottajan hoidossa, jolloin perhe voi hakea joko kotihoidon tukea tai yksityisen hoidon tukea.


title: Kotihoidon tuki

text: Norjassa kotihoidon tukea (kontantstøtte) maksetaan alle kaksivuotiaan lapsen kotona hoitamisesta. Ruotsissa ja Tanskassa kotihoidon tuki riippuu asuinkunnasta. Saksassa on elokuussa 2013 otettu käyttöön kotihoidon tuki alle kolmevuotiaan lapsen hoitamiseksi, ja se on suuruudeltaan 150 euroa.


title: Kotihoidon tuki

text: Kotihoidon tuki jakaantuu hoitorahaan ja hoitolisään, joista hoitolisä riippuu perheen tuloista. Perheen yli kolmevuotiaista lapsista voi saada kotihoidon tukea, mikäli perheessä on vähintään yksi alle kolmevuotias lapsi, josta kotihoidon tukea maksetaan.


title: Kotihoidon tuki

text: Kotihoidon tuki maksetaan Kelan kautta, mutta kustannuksista vastaa kunta. Useat kunnat maksavat lakisääteisen vähimmäismäärän ylittävää kuntalisää, jonka ehdot vaihtelevat. Joillakin paikkakunnilla erillistä kuntalisää haetaan suoraan kunnalta tai kaupungilta (esim. Tuusula), kun taas toiset kunnat ovat tehneet Kelan kanssa kuntalisäsopimuksen, jonka perusteella Kela maksaa kuntalisän yleisen kotihoidon tuen yhteydessä ilman erillistä hakemusta.Taloudellisen yhteistyön ja kehityksen järjestö (OECD) on kritisoinut kotihoidon tukea sen maahanmuuttajanaisia passivoivasta vaikutuksesta Suomessa. Kotihoidon tuen myötä äideillä on insentiivi pysyä kotonaan, minkä johdosta lapsien osallistuminen esikouluun on matalammalla tasolla, ja näin esimerkiksi kielen oppiminen viivästyy.


title: Kotihoidon tuki

text: Ensimmäinen laki lapsen kotihoidon tuesta säädettiin vuonna 1985, eli tukimuotona se on melko tuore. Vuonna 1993 lapsen kotihoidontuki tuki yhdessä lapsilisän kanssa siirrettiin Kelan kautta maksettavaksi. Vuonna 1997 lakia uudistettiin niin, että se kattaa myös yksityisen hoidon tuen.


title: José Trinidad Cabañas

text: José Trinidad Cabañas (8. kesäkuuta 1805 Tegucigalpa – 8. tammikuuta 1871 Comayagua, Honduras) oli hondurasilainen kenraali ja poliitikko, joka oli maansa presidenttinä 1852–1855.


title: José Trinidad Cabañas

text: Cabañas oli kreolitaustainen, ja hänen vanhempansa olivat José María Cabañas ja Juana María Faillos. Kun José Justo Millan joukot syrjäyttivät 1827 Keski-Amerikan liittovaltioon kuuluneen Hondurasin valtionpäämiehen Dionisio de Herreran, Cabañas liittyi vapaaehtoisena liittovaltion joukkoihin. Hän taisteli pitkään liittovaltion johtajan Francisco Morazánin rinnalla. Cabañas oli mukana liittovaltion viimeisissä taisteluissa 1839–1842.


title: José Trinidad Cabañas

text: Cabañas asui El Salvadorissa San Miguelin kaupungissa, kun hänet valittiin vuoden 1851 lopussa Hondurasin presidentiksi. Hän lupautui astumaan virkaansa 1. maaliskuuta 1852, ja varapresidentiksi valittiin José Santiago Bueso. Hondurasin väestö tuki Cabañasia, mutta hänen liberaalit näkymyksensä herätti vastarintaa konservatiiveissa. Guatemalan konservatiivipresidentti Rafael Carrera yrittikin jatkuvasti puuttua Hondurasin asioihin. Cabañas luovutti presidenttiyden toukokuussa 1853 kenraali Francisco Gómezille, jotta pystyi itse johtamaan taisteluja Carreraa vastaan. Cabañas pelasi presidentiksi vuoden 1854 alussa.


title: José Trinidad Cabañas

text: Guatemalaisjohtoiset joukot kaatoivat Cabañasin lokakuussa 1855, jolloin varapresidentti Bueso seurasi häntä viransijaisena. Cabañas oli pyrkinyt valtakaudellaan yhdistämään jälleen Keski-Amerikan ja luomaan uuden liittovaltion. Lisäksi hän oli ensimmäinen keskiamerikkalainen presidentti, joka yritti rakentaa alueella rautateitä.


title: José Trinidad Cabañas

text: Cabañas pakeni El Salvadoriin, missä toimi muun muassa ministerinä. Hän yritti vielä palata Hondurasin presidentiksi ja haki tukea hankkeelleen Nicaraguan presidentiltä Patricio Rivasilta, joka ei sitä kuitenkaan antanut. Cabañas palasi Hondurasiin 1867 ja toimi virkamiehenä José María Medinan hallinnossa. Cabañas kuoli Comayaguassa 1871.


title: Krimin gootit

text: Krimin gootit olivat Krimille 200-luvulla saapuneita gootteja, jotka puhuivat Krimin gootin kieltä. Krimillä he muodostivat kaikkein kauimmin säilyneen goottiyhteisön, ja heidän kielensä hävisi vasta 1700-luvulla. Uskonnoltaan Krimin gootit olivat kristillistymisen jälkeen ortodoksisia.


title: Krimin gootit

text: Gootit saapuivat Mustallemerelle luoteesta, ja he valloittivat Krimin alueen 200-luvun aikana. Samalla he valloittivat myös suurimman osan Mustanmeren pohjoisrannikosta. Noin sata vuotta myöhemmin hunnit alistivat heidät. Suuri osa Krimin gooteista siirtyi tämän jälkeen länteen kohti Rooman valtakuntaa ja valloittivat sen Teoderik Suuren johdolla. Osa kuitenkin jäi Krimin vuoristoseudulle. Myöhemmin Krimin gootit kääntyivät kristinuskoon ja heidän alueensa päätyi Bysantin valtakunnan vallan alle. Heitä tiedetään olleen alueella, kun keisari Justinianus I rakensi Mangupin linnoituksen osana rannikkokaupunkien linnoitusten sarjaa. Kasaarit valloittivat alueen linnoituksista huolimatta 700-luvulla, ja Krimin gootit vetäytyivät syvemmälle vuoristoon. Johannes-niminen ortodoksinen arkkipiispa purjehti Krimille Bysantista johtaakseen goottien kapinaa kasaareja vastaan, mutta hän ei saanut tukea Bysantista ja kapina epäonnistui. Bysanttilaiset halusivat mieluummin liittoutua juutalaisuuden omaksuneiden kasaarien kanssa, jotka muodostivat hyödyllisen puskurivyöhykkeen tasangon kansoja vastaan. Keisarit Justinianus II ja Konstantinos V naivat tämän takia molemmat kasaariprinsessat.


title: Krimin gootit

text: Myöhemmin goottien asuma-alueella hallitsi Theodoron ruhtinaskuntana tunnettu Trebizondin keisarikuntaan läheisesti sitoutunut maa, mutta ottomaanit ja Krimin tataarit tuhosivat sen näiden saavuttuaan Krimille vuonna 1475. Gootit ja heidän kielensä säilyivät kuitenkin Krimillä tästä huolimatta. Piispa Wulfila oli kääntänyt Raamatun länsigootiksi jo 300-luvulla, mutta länsigootin kieli hävisi kauan ennen Krimin gootin häviämistä. Vuonna 1562 itävaltalainen diplomaatti Ogier Ghislain de Busbecq kokosi 86 sanaa ja sanontaa Konstantinopolissa tapaamiensa Krimin goottien avulla. Krimin gootin kieli hävisi 1700-luvun aikana.


title: Krimin gootit

text: 1800-luvulla etenkin saksalaiset tutkijat kiinnostuivat Krimin gooteista näiden germaanisten juurien takia. Tutkijat yrittivät löytää todisteita goottien hallitsemasta varhaisesta teutonisesta valtiosta niitä kuitenkaan löytämättä. Ajatus nousi esiin myös natsi-Saksassa, jolloin ajateltiin, että Saksan tulisi valloittaa Krimin alue germaanisen menneisyyden takia. Alueelle oli tarkoitus sijoittaa saksalaisia ja muut kansallisuudet olisi siirrettävä pois. Sevastopolin nimi aiottiin muuttaa muotoon "Theodorichafen" ja Simferopolin nimi muotoon "Gotenberg". Krimin nimi aiottiin muuttaa saman kaavan mukaan muotoon "Gotland". Natsi-Saksan johtaja Adolf Hitler ei itse ollut kovin innoissaan asiasta, mutta asiaa ajoivat Heinrich Himmler ja Alfred Rosenberg. Sodan kulun vuoksi suunnitelmat eivät kuitenkaan koskaan toteutuneet.


title: Krimin gootit

text: Neuvostoliiton historiankirjoituksessa yritettiin vähätellä kaikkia tapahtuneita muuttoliikkeitä ja Krimin goottienkin väitettiin muodostaneen vain alueen heimojen jatkumon. Stalinin jälkeen kansojen muuttoteoriat tulivat takaisin venäläisessä ja ukrainalaisessa arkeologiassa.


title: Teiskon seurakunta

text: Teiskon seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Teiskon seurakunnassa oli vuoden 2013 alussa 2 615 jäsentä.


title: Teiskon seurakunta

text: Teiskon seurakunnan alueeseen kuului Tampereen pohjoisosa eli Teisko. Alueella sijaitsevat muun muassa Kämmenniemi, Viitapohja, Terälahti, Velaatta ja Kaanaa.


title: Teiskon seurakunta

text: Teiskon seurakunnan vt. kirkkoherrana toimi seurakunnan loppuvuosina Tero Matilainen.


title: Teiskon seurakunta

text: Teiskon seurakunta perustettiin Messukylän seurakuntaan kuuluvana rukoushuonekuntana vuonna 1621. Vuonna 1636 se muutettiin kappeliseurakunnaksi ja vuonna 1905 itsenäiseksi seurakunnaksi.


title: Teiskon seurakunta

text: Teiskon kunta liittyi 1972 Tampereeseen ja samalla Teiskon seurakunta tuli osaksi Tampereen seurakuntayhtymää. Seurakunta lakkautettiin 7. tammikuuta 2014 ja samalla perustettiin uusi Tampereen Messukylän seurakunta, joka koostuu aiemmista Aitolahden, Messukylän ja Teiskon seurakunta seurakunnista.


title: Teiskon seurakunta

text: Teiskon kirkko on puukirkko, joka se sijaitsee Kirkkojärven rannalla. Teiskon kirkko on Tampereen toiseksi vanhin rakennus, se on valmistunut vuonna 1788. Osoite on Teiskon kirkkotie 114, 34260 Terälahti. Kirkkoon mahtuu 770 henkeä.


title: Teiskon seurakunta

text: Teiskon seurakuntatalo sijaitsee Teiskon kirkon vieressä osoitteessa. Seurakuntatalossa on seurakuntasali, johon mahtuu 130 henkeä sekä kahvio.


title: Teiskon seurakunta

text: Kämmenniemen kerhohuone sijaitsee osoitteessa Kämmenniemenkatu 46.


title: Viinikan seurakunta

text: Viinikan seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Viinikan seurakunnassa oli vuoden 2013 alussa 10 431 jäsentä.


title: Viinikan seurakunta

text: Viinikan seurakunnan alueeseen kuuluivat Viinikan, Nekalan, Taatalan, Koivistonkylän, Nirvan, Veisun, Muotialan, Korkinmäen ja Hallilan kaupunginosat.


title: Viinikan seurakunta

text: Viinikan seurakunnan viimeisenä kirkkoherrana toimi Jussi Mäkinen, joka jatkaa vuodesta 2014 Eteläisen seurakunnan kirkkoherrana.


title: Viinikan seurakunta

text: Viinikan seurakunta perustettiin vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Seurakunnassa oli tuolloin 8 347 jäsentä. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista.


title: Viinikan seurakunta

text: Viinikan kirkko on rakennettu vuonna 1932. Se edustaa tyyliltään 1920-luvun klassisismia ja orastavaa 1930-luvun funktionalismia. Kirkon on suunnitellut arkkitehti Yrjö Vaskinen. Kirkkoon mahtuu 350 henkeä, ja sen yhteydessä on seurakuntasali 60 hengelle sekä muita seurakuntatiloja. Kirkon osoite on Kaartotie 1.


title: Viinikan seurakunta

text: Hallilan seurakuntakoti sijaitsee osoitteessa Männikönkatu 2. Seurakuntakotiin mahtuu 48 henkeä.


title: Viinikan seurakunta

text: Koivistonkylän seurakuntakoti sijaitsee osoitteessa Koivistontie 46. Seurakuntasalissa on tilaa 80 hengelle.


title: Viinikan seurakunta

text: Nekalan seurakuntatalo sijaitsee osoitteessa Kuoppamäentie 23. Seurakuntatalolla on kirkko- ja seurakuntsali 70 hengelle ja muita seurakuntatiloja. Kesällä 2011 Nekalan seurakuntatalolla alkoi yhteisöpuutarhahanke, joka on osa kaupunkiviljelyliikettä.


title: Subjektiivinen päivähoito-oikeus

text: Subjektiivinen päivähoito-oikeus tarkoittaa vanhempien oikeutta valita alle kolmevuotiaan lapsen hoitomuoto kotona taikka kunnallisessa tai yksityisessä päivähoidossa. Kotona hoitavalle vanhemmalle hoitovapaaoikeus mahdollistaa lapsen hoitamisen työsuhteen katkeamatta. Subjektiivisesta päivähoito-oikeudesta säädettiin vuoden 1985 päivähoitolain uudistuksessa, ja se on koskenut kaikkia alle kouluikäisiä lapsia vuodesta 1996. Aiemmin 1960-luvulta lähtien jotkut kunnat maksoivat kotona lasta hoitavalle kunnallista tukea, jota on kutsuttu myös äidinpalkaksi. Vuonna 1973 lasten päivähoidosta säädettiin ensimmäisen kerran tavoitteena tarjota sitä kaikille yleisenä sosiaalipalveluna.


title: Subjektiivinen päivähoito-oikeus

text: Kunnallisen päivähoidon asiakasmaksut säädetään asetuksella, ja kunnalle päivähoidon kustannukset ovat noin puolitoista-kolme kertaa kalliimmat verrattuna kotihoitoon.


title: Esiaviollinen seksi

text: Esiaviollisella seksillä tarkoitetaan ennen avioliittoa tapahtuvaa seksin harrastamista. Esiaviollinen seksi on vanhastaan ollut hyvin kiistelty aihe; esimerkiksi katolinen kirkko vastustaa sitä. Esiaviollisesta seksistä pidättäytyminen tarkoittaa, että rakastunut pari odottaa ensimmäistä rakasteluaan (ainakin yhdyntää, joka mahdollistaa lisääntymisen) siihen asti kun avioliitto on solmittu. Myös vanhoillislestadiolaisuus suosittaa seksistä pidättäytymistä ennen avioliittoa.


title: Esiaviollinen seksi

text: Suomen evankelis-luterilaisella kirkolla ei ole selkeää virallista kantaa esiaviolliseen seksiin.


title: Esiaviollinen seksi

text:
Vuonna 2008 kirkko julkaisi piispojen sosiaalieettisen kannanoton "Rakkauden Lahja". Siinä esiaviollista seksiä kommentoidaan seuraavasti: "Onnellisinta on, jos sukupuolinen
kanssakäyminen astuu kuvaan vasta kun luottamus ja sitoutuminen ovat luoneet sille kestävän maaperän. Avioliitto on sukupuolisuhteen aito ja turvallinen ympäristö".


title: Pariisin maailmannäyttely (1900)

text: Pariisin vuoden 1900 maailmannäyttely () oli Pariisissa 15. huhtikuuta – 12. marraskuuta 1900 järjestetty maailmannäyttely. Siihen osallistui yli 50 miljoonaa ihmistä, mikä oli ennätyksellinen määrä. Näyttelyssä oli yli 76 000 näytteilleasettajaa. Suuresta huomiosta huolimatta näyttely oli Ranskan hallitukselle tappiollinen.


title: Pariisin maailmannäyttely (1900)

text: Näyttely järjestettiin alueella, jonka muodostavat "Esplanade des Invalides" -niminen puisto Invalidihotellin edustalla, "Champ-de-Mars" Eiffel-tornin ympärillä, niiden välisellä olevat rantakadut Seinen molemmin puolin sekä muut niihin rajoittuvat puistot. Yksi näyttelyn erikoisuuksia oli myös liki kymmenen metrin korkeuteen rakennettu liikkuva jalkakäytävä, "trottoir roulant", joka kiersi ympäri näyttelyaluetta. Kolmiosaisessa jalkakäytävässä oli kaksi eri nopeudella kulkevaa kaistaa ja yksi liikkumaton kaista, jolle saattoi koska tahansa siirtyä. Näyttelyä varten Pariisiin rakennettiin varsinaisen näyttelyalueen ulkopuolellekin useita tunnettuja rakennuksia kuten Orsayn rautatieasema, nykyinen taidemuseo Musée d’Orsay. Yksi näyttelyn vetonauloista oli taivaankantta esittävä 40-metrinen valaistu pallo Globe Céleste.


title: Pariisin maailmannäyttely (1900)

text: Vuoden 1900 näyttelyssä oli myös niin sanottu ”Kansakuntien katu”, jonka varrella oli monien eri maiden erikokoisia ja erityylisiä näyttelypaviljonkeja. Suomen paviljonki, jossa oli esillä muun muassa Akseli Gallen-Kallelan töitä, herätti runsaasti kansainvälistä huomiota, ainakin siihen nähden että se sijaitsi Persian ja Luxenburgin paviljonkien välissä, kadun vähempiarvoisessa takarivissä ja oli suhteellisen pieni, pinta-alaltaan vain 400 m². Toisaalta liikkuvan jalkakäytävän ansiosta suuri osa näyttelyvieraista kulki paviljongin ohitse, mikä varmasti kasvatti kävijämäärää. Suomen osaston pääkomissaarina toimi insinööri Robert Runeberg. Paviljongin suunnittelivat Armas Lindgren, Herman Gesellius ja Eliel Saarinen. Keskuskupolissa oli neljä Gallen-Kallelan Kalevala-aiheista freskoa: "Ilmarinen kyntää kyisen pellon", "Sammon taonta", "Sammon puolustus" ja "Pakanuus ja kristinusko". Esillä oli myös Eemil Halosen ja Albert Edelfeltin töitä. Gallen-Kallela sai yhden näyttelyn kultamitalin ja kaksi hopeamitalia. Juho Rissanen palkittiin pronssimitalilla. Kuopiolainen Lignell & Piispanen palkittiin näyttelyssä mesimarjalikööristään.


title: Pariisin maailmannäyttely (1900)

text: Samanaikaisesti maailmannäyttelyn kanssa pidettiin Pariisissa myös toiset nykyaikaiset olympialaiset.


title: Gazelle-luokka

text: Gazelle-luokka oli Saksan keisarikunnan laivaston ensimmäisessä maailmansodassa palvellut kymmenen aluksen muodostama kevyt risteilijäluokka. Luokka oli Saksan laivaston ensimmäinen kevyt risteilijäluokka. Sodan aikana aluksista tuhoutui kolme.


title: Apple A5

text: Apple A5 on Applen suunnittelema järjestelmäpiiri (SoC) Apple A4 -sirun korvaajaksi. Sirun valmistaja on Samsung. Siru esiteltiin iPad 2-taulutietokoneen julkaisun yhteydessä ja sitä käytetään myös iPhone 4S -puhelimessa. Apple A5:stä käytetään myös yksiytimistä versiota maaliskuussa 2012 julkaistussa Apple TV:ssä.


title: Apple A5

text: Apple A5X on Applen maaliskuussa 2012 julkistama kaksiytiminen järjestelmäpiiri, jota käytetään kolmannen sukupolven iPadissa. Sirussa on lisäksi neliytiminen PowerVR-grafiikkasuoritin.


title: Apple A5

text: Suoritin käyttää Cortex-A9-arkkitehtuuria.


title: Helge Lemmetyinen

text:
Helge Juhani Lemmetyinen (s. 26. heinäkuuta 1947 Pernaja) on kemian professori ja entinen Tampereen teknillisen yliopiston ympäristötekniikan osaston johtaja.
Lemmetyinen sai lokakuussa 2011 Millennium-tunnustuspalkinnon yhdessä Jouko Korppi-Tommolan kanssa aurinkokennoteknologioiden kehittämisestä.


title: Helge Lemmetyinen

text: Lemmetyinen nimitettiin silloisen TTKK:n ensimmäiseksi kemian professoriksi vuonna 1993. Hän jäi eläkkeelle 2015. Hän on julkaissut noin 350 vertaisarvioitua tieteellistä artikkelia ja ohjannut yli 220 diplomityötä.


title: Dan Wheldon

text: Daniel Clive "Dan" Wheldon (22. kesäkuuta 1978 Emberton, Olney, Englanti – 16. lokakuuta 2011 Las Vegas, Nevada, Yhdysvallat) oli brittiläinen autourheilija. Hän tuli kuuluisaksi IRL-sarjan kuljettajana, voittaen lajin mestaruuden 2005 sekä Indianapolis 500 -kilpailun 2005 ja 2011.


title: Dan Wheldon

text: Wheldon oli naimisissa pitkäaikaisen assistenttinsa Susie Behmin kanssa, ja heille syntyi kaksi poikaa: Sebastian (s. 2009) ja Oliver (s. 2011).


title: Dan Wheldon

text: Wheldon menehtyi kauden 2011 viimeisessä kilpailussa, IZOD IndyCar World Championshipissä Las Vegasissa, tapahtuneessa 15 auton joukkokolarissa. Hän törmäsi edellä ajavaan autoon, minkä jälkeen hänen autonsa lähti lentoon ja murskautui lopulta reunavalliin. Myöhemmin sairaalassa Wheldonin todettiin kuolleen saamiinsa vammoihin.


title: Giuditta Pasta

text: Giuditta Angiola Maria Costanza Pasta (o.s. Negri; 26. lokakuuta 1797 – 1. huhtikuuta 1865) oli Italian Saronnossa syntynyt oopperalaulajatar. Pastaa pidetään "Maria Malibranin" ohella 1800-luvun kirkkaimpana naispuolisena oopperatähtenä. On ounasteltu, että Pastan ja Maria Callasin äänessä ja laulutaiteessa olisi ollut paljon samoja ominaisuuksia.


title: Giuditta Pasta

text: Pasta oli 1800-luvun alkupuoliskon oopperataiteen merkittäviä hahmoja. Hänen laaja äänialansa ja kuviolaulutaituruutensa inspiroivat säveltäjiä kirjoittamaan oopperoihinsa dramaattisesti iskeviä ja vokaalisesti erittäin vaativia naisosia. Näistä osista mainitsemisen arvoisia ovat esimerkiksi Gaetano Donizettin "Anna Bolenan" sekä Vincenzo Bellinin "Unissakävijän" ja "Norman" nimiosat, jotka Pasta lauloi oopperoiden kantaesityksissä.


title: Giuditta Pasta

text: Pasta aloitti lauluopinnot yksityisesti jo nuorena ja pääsi jatkamaan opintojaan Milanon konservatorioon Giuseppe Scappan johdolla heti ylitettyään vaaditun 13 vuoden alaikärajan. Ammatillisen debyyttinsä Pasta teki Milanon Teatro Filodrammatici -teatterissa vuonna 1815, mutta jatkoi samalla opiskelua Scappan kanssa. Seuraavina vuosina ura vei myös kansainvälisille areenoille, lähinnä Pariisiin ja Lontooseen.


title: Giuditta Pasta

text: Laulettuaan lähes 15 vuotta altto-osia Pasta vaihtoi sopraanorekisteriin vuonna 1829. On epäilty, että vaihdos osaltaan tuhosi lopulta Pastan äänen, joka lepäsi luonnostaan matalammalla. Pasta vetäytyi oopperalavoilta vuonna 1835 ääniongelmien takia, mutta palasi laulamaan vielä kahden vuoden tauon jälkeen Lontoossa ja Pariisissa sekä vuonna 1841 Venäjän-kiertueella Pietarissa ja Moskovassa, missä hän esitti viimeiset kokonaiset oopperaroolinsa. Tämän jälkeen Pasta lauloi vain satunnaisesti konserteissa.


title: Giuditta Pasta

text: Giuditta Negri syntyi 26. lokakuuta 1797 Saronnossa Varesen provinssissa. Hänen vanhempansa olivat Carlo Antonio Negri ja Rachele Ferranti. Giuditta avioitui vuonna 1816 asianajajan ja oopperatenorin Giovanni Pastan kanssa. Pari sai vuonna 1817 tyttären, joka sai nimen Clelia. Giovanni Pasta kuoli vuonna 1846. Giuditta Pasta kuoli keuhkoputkentulehdukseen Comossa 1865. Hän oli kuollessaan 68-vuotias.


title: Jouko Korppi-Tommola

text: Jouko Korppi-Tommola (s. ) on fysikaalisen kemian professori Jyväskylän yliopistossa. Korppi-Tommola sai lokakuussa 2011 Millennium-tunnustuspalkinnon yhdessä Helge Lemmetyisen kanssa aurinkokennoteknologioiden kehittämisestä. Korppi-Tommolan tutkimusryhmä on keskittynyt väriaineaurinkokennoissa (myös Grätzel-kenno) ja yhteyttävissä kasveissa tapahtuviin sähköisiin ilmiöihin.


title: Jouko Korppi-Tommola

text: Korppi-Tommola pääsi ylioppilaaksi 1963 ja väitteli tohtoriksi Helsingin yliopistossa 1977, minkä jälkeen hän toimi tutkijana Kanadassa vuoteen 1980 kunnes siirtyi Jyväskylän yliopistoon, aluksi apulaisprofessoriksi.


title: Lustdriven

text: Lustdriven on metallimusiikkia soittavan Kiuas-yhtyeen neljäs studioalbumi, joka julkaistiin suomessa 31. maaliskuuta 2010. Albumin tunnetuimpia kappaleita ovat mm. 'Winter's Sting' ja 'Kiuassault'.


title: José Santos Guardiola

text: José Santos Guardiola Bustillo (1. marraskuuta 1816 Tegucigalpa – 11. tammikuuta 1862 Comayagua, Honduras) oli hondurasilainen kenraali ja poliitikko, joka oli maansa presidenttinä 1856–1862.


title: José Santos Guardiola

text: Guardiola syntyi 1916 Tegucigalpassa. Hän oli Hondurasin ulkoministerinä 1850, kun hän yritti kaapata vallan Juan Lindolta. José Trinidad Cabañas pystyi estämään kaappauksen elsalvadorilaisten joukkojen tuella. Liberaali Cabañas pyrki presidenttikaudellaan palauttamaan Keski-Amerikan liittovaltion, ja Guardiola pystyi pystyi Guatemalan Rafael Carreran tuella kukistamaan Cabañasin hallinnon heinäkuussa 1855. Lyhyen valtataistelun jälkeen Guardiola tuli presidentti 1856.


title: José Santos Guardiola

text: Guardiolalla oli hyvät suhteet britteihin, ja niiden ansiosta hänen aikanaan britit hyväksyivät Islas de la Bahían ja Moskiittorannikon palauttamisesta Hondurasille. Saarilla oltiin tyytymättömiä niiden siirtymisestä. Roatánin asukkaiden kutsumana seikkailija William Walker palasi Keski-Amerikkaan. Hän uskoi, että saisi tukea Cabañasilta, joka edelleen haki mahdollisuutta syrjäyttää Guardiola. Brittilaivasto otti kuitenkin Walkerin kiinni Hondurasissa ja antoi tämän maan viranomaisille, jotka teloittivat hänet.


title: José Santos Guardiola

text: Guardiola valittiin heinäkuussa 1860 toiselle virkakaudelle. Vaikka Guardiola oli konservatiivi, hänen politiikkansa oli liberaalia. Hän salli sananvapauden, laajensi äänioikeutta keskiluokkaan ja valvoi kirkon ja valtion suhdetta. Hondurasin piispa Miguel del Cid julisti tästä syystä Guardiolan pannaan. Paavi Pius IX kumosi pannan ja korvasi del Cidin Jesus Zepedalla. Guardiola oli vallassa vuoteen 1862, jolloin hänen oman vartiokaartinsa jäsenet salamurhasivat hänet.


title: Z1 Leberecht Maass

text: Z1 Leberecht Maass oli vuonna 1935 vesille laskettu Saksan laivaston tyypin 1934 hävittäjä. Hieman toisen maailmansodan alkamisen jälkeen alus hyökkäsi laivueensa mukana tuloksetta Puolan laivaston Helin niemimaan tukikohdissa olevia aluksia vastaan. Aluksen peräsin vaurioitui helmikuussa 1940 Pohjanmerellä Saksan ilmavoimien pommituksessa, ja se ajautui brittiläiseen miinakenttään, missä se katkesi kahtia ja upposi nopeasti.


title: Z1 Leberecht Maass

text: Alus oli nimetty Saksan keisarikunnan laivastoa Helgolandin taistelussa 1914 johtaneen kontra-amiraali Leberecht Maassin mukaan.


title: Z1 Leberecht Maass

text: Alus tilattiin 7. huhtikuuta 1934 telakkanumerolla 242 Deutsche Werkeltä Kielistä, missä köli laskettiin 10. lokakuuta 1934. Alus laskettiin vesille 18. elokuuta 1935 ja valmistui 14. tammikuuta 1937.